
Sfânta Anastasia cea vindecătoare de boli a trăit în Roma, în vremea împăratului 
păgân Dioclețian, ca fiică a lui Prepexastu şi a creştinei Fausta. Părinţii au măritat-o 
X cu un grec, numit Publie. Sfânta se îmbrăca cu haine proaste şi sărăcăcioase, stătea 
2 de vorbă numai cu femei nevoiaşe, slujea pe ascuns pe cei ce pătimeau pentru 


Si Hristos, intra în închisorile în care se aflau, le spăla şi le ungea rănile cu untdelemn 
A şi le dădea hrana potrivită, însoţită fiind totdeauna de o slujitoare. Pentru toate 
Zr aceste fapte, mai întâi a fost închisă de soţul ei. Pierind într-o furtună, pe mare, 
Jr soțul acesteia a murit. Sfânta, eliberată, şi-a împărţit toate averile şi a mers mai 
A departe cu nevoinţele ei. Ea mergea din localitate în localitate, purtând de grijă 
i creştinilor de prin temnițe şi vindecând pe mulţi de bolile lor. Datorită acestei 

munci, sfânta a primit numele de „vindecătoarea” sau „purtătoarea de leacuri”. 
Sfânta a murit cu moarte mucenicească. În biserica mănăstirii Sfintei Anastasia, 
izbăvitoarea de otravă (Farmacolitria), aflată în localitatea Vassilika, lângă Tesa- 
lonic, la poalele Muntelui Omwvrianos. se păstrează, cu mare evlavie, capul Sfintei 
Anastasia cea izbăvitoare de otrăvuri, trupul întreg al Sfântului Teona, lemn din 
Sfânta Cruce, dar făcut mănăstirii de Sfânta Teofana, dar şi alte sfinte odoare. 
Sfânta Anastasia (vindecătoarea) este prăznuită în ziua de 22 decembrie. 

Evanghelia şi Apostolul zilei 





21. Și ieşind de acolo, a plecat lisus în părţile Tirului şi ale Sidonului. 
22. Și iată o femeie cananeiancă, din acele ţinuturi, ieşind striga, zicând: 
Miluieşte-mă, Doamne, Fiul lui David! Fiica mea este rău chinuită de demon. 

23. EI însă nu i-a răspuns nici un cuvânt; şi apropiindu-se, ucenicii Lui Îl rugau, 
zicând: Slobozeşte-o, că strigă în urma noastră. 

24. Iar EI, răspunzând, a zis: Nu Sunt trimis decât către oile cele pierdute ale 
casei lui Israel. 

25. lar ea, venind, s-a închinat Lui, zicând: Doamne, ajută-mă. 

26. EI însă, răspunzând, i-a zis: Nu este bine să iei pâinea copiilor şi s-o arunci 
câinilor. 

27. Dar ea a zis: Da, Doamne, dar şi câinii mănâncă din fărâmiturile care cad de 
la masa stăpânilor lor. 

28. Atunci, răspunzând, lisus i-a zis: O, femeie, mare este credinţa ta; fie ţie după 
cum voieşti. Şi s-a tămăduit fiica ei în ceasul acela. 


Apostol 





23. lar înainte de venirea credinţei, noi eram păziţi sub Lege, fiind închişi pentru 
credinţa care avea să se descopere. 

24. Astfel că Legea ne-a fost călăuză spre Hristos, pentru ca să ne îndreptăm din 
credinţă. 

25. Iar dacă a venit credinţa, nu mai suntem sub călăuză. 

26. Căci toţi sunteţi fii ai lui Dumnezeu prin credinţa în Hristos lisus. 

27. Căci, câţi în Hristos v-aţi botezat, în Hristos v-aţi îmbrăcat. 

28. Nu mai este iudeu, nici elin; nu mai este nici rob, nici liber; nu mai este parte 
bărbătească şi parte femeiască, pentru că voi toţi una sunteţi în Hristos lisus. 

29. Iar dacă voi sunteţi ai lui Hristos, sunteţi deci urmaşii lui Avraam, moşte- 
nitori după făgăduinţă. 

1. Zic însă: Câtă vreme moştenitorul este copil, nu se deosebeşte cu nimic de rob, 
deşi este stăpân peste toate; 

2. Ci este sub epitropi şi iconomi, până la vremea rânduită de tatăl său. 

3. Tot aşa şi noi, când eram copii, eram robi înţelesurilor celor slabe ale lumii; 

4. lar când a venit plinirea vremii, Dumnezeu, a trimis pe Fiul Său, născut din 
femeie, născut sub Lege, 

5. Ca pe cei de sub Lege să-i răscumpere, ca să dobândim înfierea. 

In această lună (decembrie), ziua a douăzeci şi doua - Inainte prăznuirea celei 
după trup a Naşterii Domnului Dumnezeului, şi Mântuitorului nostru lisus 
Hristos. Și Sfânta muceniţă Anastasia, mântuitoarea de otravă (Minei) 





La Vecernie 


La Doamne strigat-am..., Stihirile înainte-prăznuirii 3, şi ale sfintei 3, Stihirile 
înainte-prăznuirii glasul 1. 


Stihirile înainte-prăznuirii, glasul al 4-lea: 
Podobie: Prea lăudaţilor mucenici... 


Tot pământul văzând pogorârea lui Dumnezeu, se veseleşte, magii daruri aduc, 
Cerul prin stea vesteşte, îngerii slavoslovesc, păstorii fluierând se minunează, ieslea 
primeşte ca un scaun în chipul focului. Bucură-te, Maică văzând acestea! 


Lumină spre descoperirea neamurilor ai venit, îmbrăcându-Te cu asemănarea chi- 
pului meu, Fiul meu Cel fără început; cela ce eşti naştere negrăită din Tatăl cel fără 
început; că vii cu sărăcia întru care Te-ai îmbrăcat, să îmbogăţeşti omenirea cea 
sărăcită; laud milostivirea Ta, Doamne. 


Ca pe un prunc văzându-Mă odihnind în braţele tale Maică, veseleşte-te, că am 
venit să scap toată lumea, şi pe Adam pe care am zidit, cel ce cu sfatul cel rău al 


şarpelui a gustat din pom, şi ca stricat a fost dat afară din desfătarea Raiului. 


Alte Stihiri, ale sfintei, glas 1: 

Podobie: Prea lăudaţilor mucenici... 


Cât sunt de frumoase faptele tale muceniţă, cât sunt de lăudate nevoinţele tale, cât 
este de vestită, mărturisirea ta, cât sunt de multe minunile tale şi nenumărate sem- 
nele, prin care te măreşte în veci, Acela pe care L-ai slăvit prin pătimitoare mădu- 
larele tale. 


Poftind curată buna laudă a celor ce se chinuiesc, te-ai nevoit să te asemeni râvnei 
lor. Pentru aceea ai suferit dureri foarte iuți, şi acum cu dumnezeiescul dar uşurezi 
toată durerea sufletelor şi a trupurilor noastre, ale celor ce cinstim nevoinţele şi 
durerile tale, prea lăudată. 


Strălucit-ai cu adevărat mai mult decât soarele săvârşindu-ţi calea pătimirii tale, şi 
cu razele multelor minuni ale tale, luminezi cugetele tuturor, celor ce cu credinţă se 
apropie de dumnezeiescul tău sicriu; care izvorăşte ape dumnezeieşti, Anastasia 
muceniță cea cu nume mare. 


Slavă..., a sfintei, glas al 2-lea 
Darul Invierii ai luat Anastasia prea lăudată, chinuri suferind în privelişte; că mul- 
țimea dracilor ai pierdut, şi adâncului mării i-ai dat, purtătoare de chinuri muceniţă, 
ceea ce eşti vrednică de minune. 
Și acum..., a înainte-prăznuirii glas al 4-lea 
Vitleeme împodobeşte-te, cântă cetate Sioane! Bucură-te, pustie, mai-nainte încre- 
dințând bucuria! Că steaua merge înainte în Vitleem, vestind pe Hristos, cel ce va 
să Se nască. Şi peştera primeşte pe Cel neîncăput nicăierea, şi ieslea se găteşte să 
primească Viaţa cea veşnică. Acestuia toţi să-i cântăm, şi să-i strigăm: Mântuieşte 
sufletele noastre Iisuse, Dumnezeule, cela ce Te-ai întrupat pentru noi. 

La Stihoavnă 


Stihirile, glas al 2-lea : 


Podobia: Casa Eufratului, cetate sfântă, a proorocilor mărire; împodobeşte-ţi casa, 
întru care Cel Dumnezeiesc se naşte. 


Vine Hristos, pe cel viclean să-l sfărâme, pe cei din întuneric să-i lumineze, şi să 
dezlege pe cei legaţi; mai-nainte să-L întâmpinăm. 

Stih: Dumnezeu de la amiazăzi va veni, şi Cel Sfânt din munte umbros cu desime. 
Cântaţi moştenirile neamurilor, laudă şi slavă, magii cu daruri, păstorii fluierând, cu 
grabă alergați. 


Stih: Doamne auzit-am auzul Tău, şi m-am temut, Doamne înţeles-am lucrurile 
Tale şi m-am spăimântat. 


Munţii şi dealurile, văile şi câmpii, râurile şi toată făptura, slăviți acum pe Zidi- 
torul, Cel ce S-a născut. 


Slavă..., a sfintei glas al 4-lea 


Numită fiind cu numele învierii lui Hristos celei purtătoare de viaţă; în multe feluri 
ai urmat cinstita viață a chemării. Şi firea întărindu-ți, şi îmbrăcându-te cu înţe- 
lepciunea, ţi-ai ţesut haină vopsită cu roşala sângelui tău; şi împărăteşte ținând ca 
un sceptru Crucea, împărăţeşti împreună cu Dumnezeu şi Mântuitorul, Anastasia 
prea fericită. Pe Acesta roagă-L, ca şi pe noi să ne lumineze, cu dumnezeiască slava 
Lui. 


Și acum...» a înainte-prăznuirii, glas acelaşi 


Isaie dănţuieşte, pe Cuvântul lui Dumnezeu primeşte; prooroceşte Fecioarei Maria, 
că rugul va să se aprindă, şi de foc, adică de raza Dumnezeirii, nu se va arde; 
Vitleeme împodobeşte-te, deschideţi uşa Edene, şi voi magilor mergeţi să vedeţi 
mântuirea în iesle înfăşată. Pe Acesta steaua L-a arătat deasupra peşterii, pe Dom- 
nul, Dătătorul de viaţă, cel ce mântuieşte neamul nostru. 


Troparul sfintei, glas al 4-lea: Mieluşeaua Ta, lisuse, Anastasia, strigă cu mare 
glas: Pe Tine, Mirele meu, Te iubesc şi pe Tine căutându-Te, mă chinuiesc şi 
împreună mă răstignesc, şi împreună mă îngrop cu Botezul Tău; şi pătimesc pentru 
Tine, ca să împărăţesc întru Tine; şi mor pentru Tine, ca să viez pentru Tine; ci, ca 
o jertfă fără prihană, primeşte-mă pe mine, ceea ce cu dragoste mă jertfesc ie. 
Pentru rugăciunile ei, ca un milostiv, mântuieşte sufletele noastre. 


Slavă..., Şi acum... a înainte-prăznuirii asemenea 


Găteşte-te Vitleeme, deschisu-s-a tuturor Edenul, împodobeşte-te Efrata; că Pomul 
vieţii în peşteră a înflorit din Fecioară. Pentru că rai înţelegător pântecele aceleia s- 
a arătat, întru care este dumnezeiescul Pom, din care mâncând vom fi vii, iar nu 
vom muri ca Adam. Hristos se naşte, ca să ridice chipul cel mai-nainte căzut. 

La Paverniciţă 


Cântăm Canonul, Irmosul de două ori. Troparele pe 6, şi iarăşi Irmosul, în 
amândouă stranele. 


Cântarea 1-a, glas al 6-lea 


Irmos: Cu tăiere s-a tăiat Marea Roşie, şi adâncul cel hrănit cu valuri s-a uscat, 
aceeaşi împreună făcându-se, celor fără de arme trecută, şi celor prea într-armaţi 
mormânt. Şi cântare cuvioasă lui Dumnezeu s-a cântat; că cu slavă S-a prea slăvit 
Hristos Dumnezeul nostru. 


Cea pricinuitoare de viaţă şi atotstăpânitoare, înţelepciunea lui Dumnezeu cea 
nemăsurată, şi-a zidit eişi casă din curata Maică, care nu ştie de bărbat; că în 
trupească casă îmbrăcându-Se, cu slavă S-a prea slăvit Hristos Dumnezeul nostru. 


Taine învățând pe magi, cei ce au fost pârgă din păgâni, îi cheamă înţelepciunea lui 
Dumnezeu, pe cei mai-nainte necuvântători, ca să-i ospăteze în taină, în ieslea 
dobitoacelor fiind pusă masă de taină. La care aleargă cu daruri călătorind, steaua 
înainte strălucindu-le. 


Să auzim acum graiurile prooroceşti, cele pline prin Duhul; că Fecioara luând în 
pântece, vine să nască pe Cel ce a fost mai-nainte; pe care magilor Cerul L-a arătat, 
şi păstorilor îngerii, ca pe Cel ce S-a arătat ca un Prunc. 


Cântarea a 3-a 


Irmos: Domn fiind a toate şi Ziditor Dumnezeu, zidirea luişi o a unit, Cel fără 
patimă sărăcind; şi ca un prunc fiind purtat cu trup, în iesle sărăcească S-a culcat 
strigând: Mâncaţi trupul meu, şi întru credinţă vă întăriți. 


Pe Hristos mântuirea, Cel ce vine să-şi verse sângele Său acum pentru lume, Irod se 
sălbăticeşte să-L omoare mai-nainte devreme, nebunindu-se mai-nainte de nebunia 
lui Pilat. Pentru aceasta cu îngrozitoare cruzime, mulţimea pruncilor a junghiat. 


Bărbatul nebun a zis, nu este Dumnezeu; acesta umplându-se de nebunia cea de 
istov, se bolnăveşte pentru uciderea lui Hristos, şi căzând în întunecata îndrăzneală, 
s-a într-armat spre uciderea pruncilor celor ce nu ştiau de răutate, şi pământul cu 
sângiurile l-a spurcat. 

Cântarea a 4-a 


Irmos: Mai-nainte văzând proorocul taina Ta cea negrăită Hristoase, a strigat: Pus- 
ai tare dragoste de întărire Părinte Indurate; că pe Fiul Unul-Născut Bunule curățire 
în lume L-ai trimis. 


Ca ploaia pe lână, şi ca o picătură pe pământ, pogorându-Te la ceea ce Te-a născut 
Doamne, vii cu milostivire acum să Te naşti, şi cu oamenii să locuieşti. Că pe Tine 
Unul-Născut, curăţire în lume, Tatăl te-a trimis. 


Impărtăşindu-Te trupului omenesc Hristoase, din sămânţa lui Avraam, vii să dai dar 
peste dar şi să mântuieşti chipul, şi să-l faci fără stricăciune. Că pe Tine Unul- 
Născut, curăţire în lume, Tatăl te-a trimis. 


Băutura cea nouă, care David de demult însetând a poftit să o bea, în peştera 
Vitleemului vine să izvorască, şi să potolească setea din sufletul lui Adam şi a lui 
David; din care după trup Se naşte Hristos. 


Cântarea a 5-a 


Irmos: Cu legătura dragostei fiind legaţi, ca nişte iubitori de fraţi, să dăm slavă 
Celui ce stăpâneşte toate şi lumea foarte o iubeşte, celui ce a dat mântuire pe Fiul 
Său cel iubit, celui ce dă pace tuturor. 


Celui ce ţine apa cea din văzduh neţinută, înţelepciunea lui Dumnezeu, care opreşte 
adâncurile, şi înfrânează mările, ca ploaia pe lână pogorându-Se, S-a sălăşluit în 
pântecele Fecioarei. 


Pe magi, ucenicii vrăjitorului Valaam, îi cheamă Hristos spre cunoştinţă prin stea, 
şi Cel ce îmbracă Cerul cu nori, cu scutece se înfaşă şi în iesle Se culcă, Acela de 
care se cutremură Heruvimii, şi în peşteră încape, cel ce umple toate. 


Cântarea a 6-a 


Irmos:Adâncul cel mai de jos al păcatelor m-a înconjurat, şi viforul ne-mai-răb- 
dându-l, ca lona strig către Tine, Stăpânul: Scoate-mă din stricăciune. 


Domn ştiindu-Te cerurile, spun slava ta Mântuitorule, prin stea chemând acum pe 
magi cu daruri spre cunoştinţa Ta, şi spre dumnezeiasca închinăciune. 

Intinăciunea de cine s-a atins, să o lepede, şi aşa curat fiind, de Hristos cel curat să 
se atingă, care Prunc s-a culcat în iesle, şi curăţeşte adâncurile inimilor. 


Cântarea a 7-a 


Irmos: Tinerii în Babilon, de văpaia cuptorului nu s-au spăimântat, ci în mijlocul 
văpăii aruncându-se, fiind rouraţi, au cântat: Binecuvântat eşti Doamne Dumnezeul 
părinţilor noştri. 


Clătind cu capul Irod, la cele rele mai-nainte privind, s-a îndemnat, vreme potrivită 
căutând, să omoare pe Hristos, Cel ce are putere peste viață şi peste moarte; pe 
Dumnezeu, care este Domnul tuturor şi Stăpân făpturii. 


Câţi din voi sunteţi prieteni lui Hristos, fugiţi împreună cu Cel ce a fugit în Egipt, şi 
Acestuia drept să vă închinaţi cu dumnezeiască cuviinţă strigând, şi cu un glas să-L 
prea slăviţi. 


Cela ce nu este cu mine, împotriva mea lucrează, zice Hristos, şi cel ce nu adună cu 
mine, asemănatu-s-a celui ce risipeşte. Pentru aceasta să ne înfricoşăm de tru- 
pească smerenia Lui. 


Cântarea a 8-a 


Irmos: Pentru legile părinteşti, fericiţii tineri în Babilon mai-nainte nevoie păti- 
mind, au scuipat porunca cea nebunească a celui ce împărăţea; şi împreunându-se 
cu focul, de care nu s-au ars, Celui ce stăpâneşte vrednică cântare i-au cântat: Pe 
Domnul lăudaţi-L lucrurile, şi-L prea înălţaţi întru toţi vecii. 


Cugetătorii de Dumnezeu cei împreună crescuţi, în Vitleem mergând înaintea 
Cuvântului, cu îngerii şi cu păstorii să vedem minune, înălțând slavă lui Dumnezeu 
celui ce este întru cei de sus; Celui ce dă bunăvoire oamenilor, şi pace. Pe Domnul 
lăudaţi-L lucrurile, şi-L prea înălţaţi întru toți vecii. 


De legea dragostei ţinându-ne, voinţa iubirii de fraţi să o primim; unul cu altul pace 
având, şi una împreună înțelegând, că Dătătorul de pace Hristos vine, ca să împace 
toate, şi să mântuiască pe cei ce strigă: Pe Domnul lăudaţi-L lucrurile, şi-L prea 
înălţaţi întru toţi vecii. 


Cinstit-a cu cuvinte înşelătoare Irod cel fărădelege pe Hristos, cel ce S-a născut; şi 
către magi s-a fățărnicit, ca şi cum şi el însuşi ar fi vrut să se închine. Dar nu s-a 

ruşinat gonind pe Dumnezeu cel ce se tăinuia, nici de prunci nu i-a fost milă, şi nu 
s-a înţelepțit a striga: Pe Domnul lăudaţi-L lucruri, şi-L prea înălţaţi întru toţi veci. 


Cântarea a 9-a 


Irmos: Din ospăţul Stăpânului, şi din masa cea nemuritoare în peştera cea săracă 
cu gânduri înalte, veniţi credincioşilor să ne îndulcim, cunoscând pe Cuvântul, cel 
ce S-a întrupat negrăit; pe care II slăvim. 


Mergeţi, zis-a Irod celor mai mari peste magi, de căutaţi pe Prunc, şi dacă ÎL veţi 
afla, degrab să mi-l spuneţi; vicleşug în inimă meşteşugind. Dar s-a batjocorit 
înşelătorul, în deşert făcând fărădelege. 


Făcătorul, Cel ce S-a născut din Tatăl mai-nainte de veci, S-a născut din Fecioară, 
înţelepciunea şi Cuvântul şi puterea lui Dumnezeu fiind. Pentru aceasta pe însuşi 
Domnul îndoit ştiindu-L Dumnezeu şi Om, Il slăvim. 


Precum Om Te-ai arătat cu firea, iar nu după nălucire, aşa Dumnezeu cu împărţirea 
răsplătirilor, pentru firea care ai luat Mântuitorule. Pentru aceasta cinstind dumne- 
zeiască venirea Ta cea din Fecioară, pe Tine te slăvim. 


La Utrenie 
La Dumnezeu este Domnul..., Troparele după obicei. 
După întâia Catismă. Sedealna glasul 1: 


Podobie: Piatra fiind pecetluită de iudei şi ostaşii străjuind prea curat trupul Tău, 
înviat-ai a treia zi, Mântuitorule, dăruind lumii viaţă pentru aceasta, puterile ce- 
rurilor strigau ie, Dătătorule de viaţă: Slavă învierii Tale, Hristoase; slavă 
împărăției Tale; slavă rânduielii Tale, Unule, lubitorule de oameni. 


Făptura s-a luminat, că Ziditorul mai-nainte vine să Se nască în peşteră, pentru 
milostivirea cea negrăită. Păstori întâmpinaţi-L cu grabă; magi veniţi văzând mi- 
nune înfricoşată, daruri în mâini ţinând, şi zicând: Slavă Împăratului, Celui ce S-a 
născut, slavă Celui ce ne-a înnoit pe noi; Acestuia întrupat să ne închinăm ca unui 
Împărat al tuturor. 


Slavă..., Și acum..., glas al 4-lea 

Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credința 
dreptmăritorilor, pentru rugăciunile Născătoarei de Dumnezeu, Unule, lubitorule de 
oameni. 


Dumnezeieşte se veseleşte făptura astăzi, că Hristos Domnul Fiul Dumnezeului 
meu, din curata Fecioară, Se naşte, făcând tot neamul omenesc nemuritor, dez- 
legând şi blestemul strămoaşei Eva. Pentru aceasta ca Făcătorului de bine al nostru 
cântare să-i aducem. 


După a doua Catismă, Sedealna glas al 6-lea: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mărim, 
Pierzătorul stricăciunii, la Tine cădem, cel ce ai înviat din mormânt la Unul Dum- 
nezeul nostru. 


Din Persia împărații, aur, smirnă şi tămâie, Împăratului Celui ce S-a născut şi Dum- 
nezeu au adus de demult; iar noi acum mai-nainte prăznuind Naşterea Lui, cu bună 
cinstire, şi din suflet să-i aducem nădejde, credință şi dragoste, lăudând pe 
Fecioara. 


Slavă..., Și acum..., glas al 3-lea 


Podobie: Fecioara astăzi, pe Cel mai presus de fiinţă naşte şi pământul peştera Ce- 
lui Neapropiat aduce. Ingerii cu păstorii slavoslovesc şi magii cu Steaua călătoresc. 
Că pentru noi s-a născut Prunc Tânăr, Dumnezeu, cel mai înainte de veci. 


Pe Fecioara ceea ce a născut pe Cuvântul, Cel mai-nainte de veci; dreptul Iosif 
lăudându-o, a strigat: Văzu-te pe tine Biserica Domnului, purtând pe Cela ce a venit 
să mântuiască pe toţi oamenii, şi a arătat pentru milostivire, Biserici dumnezeieşti, 
pe cei ce-L laudă. 


După Psalmul 50 

1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi Smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canoanele al înainte-prăznuirii cu Irmosul pe 8, şi al sfintei pe 6. 
Canonul înainte-prăznuirii 
Cântarea 1-a, glasul al 6-lea 


Irmos: Ca pe uscat umblând Israil cu urmele prin adânc, pe gonaciul Faraon vă- 
zându-l înecat, a strigat: Lui Dumnezeu cântare de biruinţă să-i cântăm. 


Din norul fecioresc Soarele cel mare ne-a răsărit nouă, lisus, luminarea celor ce 
suntem întru întuneric, să-i cântăm Lui, care S-a născut în Vitleem, spre mântuirea 
noastră. 

Aşteptarea neamurilor, Impăratul păcii vine, să ucidă pe luptătorul. Să ne sârguim 
a-l întâmpina pe Acesta, care Se naşte în Vitleem spre mântuirea noastră. 


Prooroceştile glasuri cele dumnezeieşti se plinesc, înfricoşată arătarea lui Hristos 
mai-nainte însemnând; că Mieluşeaua se apropie să nască pe Mielul, Mântuitorul şi 
Domnul tuturor. 


A Născătoarei 


Pe tine Porumbiţa Stăpânului cea curată, cea cinstită, fără prihană şi frumoasă între 
femei, ca pe ceea ce ai născut pe Domnul tuturor, te fericim cu credinţă, de Dumne- 
zeu fericită. 

Alt Canon, al Sfintei 


Cântarea 1-a, glas al 8-lea 

Irmos: Cântare să înălțăm... 

Laudă să trimitem lui Dumnezeu, care va să Se nască cu trup din Fecioară, în 
cetatea Vitleemului, şi să Se pună în iesle ca un Prunc, ca să mântuiască neamul 
omenesc. 

Numai frumuseţea lui Hristos cea dorită căutând slăvită Anastasia ai trecut cu vede- 
rea frumusețile lumii, cu tăria gândului, şi te-ai învrednicit moştenirii celei nemu- 


ritoare, muceniţă. 


Slavă... 


mina Duhului; şi acum te-ai sălăşluit unde este Lumina cea dumnezeiască a Treimii 
celei nezidite. 


Și acum..., a Născătoarei 
Arătatu-s-a Dumnezeul cel nevăzut născându-Se din Maică Fecioară mai presus de 
fure, sărăcind Cel bogat pentru multa milostivire, ca să îmbogăţească pe oameni cu 


nemurirea. 


Canonul înainte-prăznuirii 

Cântarea a 3-a 


Irmos: Nu este Sfânt precum Tu, Doamne Dumnezeul meu, care ai înălţat cornul 
credincioşilor Tăi, Bunule, şi ne-ai întărit pe noi pe piatra mărturisirii Tale. 


Cela ce numai cu cuvântul ai întins Cerul, intri în peşteră să Te culci în ieslea dobi- 
toacelor Hristoase, vrând să ne scapi pe noi de dobitocie pentru milostivire. 


Strigă proorocul arătat: Dumnezeul nostru este Acesta, şi nimenea altul nu se va 
asemăna Lui; aflat-a toată calea ştiinţei, cu oamenii unindu-Se. 


Nu sufăr a Te privi Heruvimii şi cum Te suferă ieslea, Cela ce eşti neîncăput cu fi- 
rea? Pentru multa milostivire Te naşti din Fecioară pentru noi, lubitorule de 
oameni, Doamne. 
A Născătoarei 
Mai-nainte te-a văzut pe tine munte oarecând Daniil proorocul, din care Piatra s-a 
tăiat, Născătoare de Dumnezeu, zdrumicând şi sfărâmând capiştile idolilor, prea 
curată dumnezeiască Mireasă. 

Alt Canon, al Sfintei 
Irmos: Doamne cela ce ai făcut... 
Prunc înfăşat va să Te vadă pe Tine, Domnul cel nepipăit, culcat în iesle; săltaţi 
munţilor şi dealurile îmbrăcaţi-vă cu dumnezeiască bucurie, umplându-vă de 
lumină. 
Cu îndrăzneala bunei credinţe, ai stricat săgețile cuvintelor, fiind îmbogăţită cu 
mântuitorul cuvânt, Anastasia; şi cu dumnezeiască dragoste îndreptându-ţi miş- 
cările sufletului. 
Slavă... 
Numai pe Domnul caut, strigai muceniţă, numai de dragostea Lui mi-am legat 
sufletul, şi de strălucirile Lui cele prea luminate, merg a mă lumina din destul, cu 


dreptatea gândului. 


Și acum..., a Născătoarei 

Fecioară neispitită de nuntă, tu porți întrupat pe Cela ce poartă în mâna Lui toată 
lumea; care născându-Se ÎI culci în iesle, văzându-Se Prunc, cel mai-nainte de veci. 


Irmosul: Doamne, cela ce ai făcut cele deasupra crugului ceresc, şi ai zidit Bise- 
rica, Tu pe mine mă întăreşte întru dragostea Ta; că Tu eşti marginea doririlor, şi 
credincioşilor întărire, unule lubitorule de oameni. 


Condacul înainte-prăznuirii, glas al 3-lea: 


Podobie: Fecioara astăzi, pe Cel mai presus de fiinţă naşte şi pământul peştera Ce- 
lui Neapropiat aduce. Ingerii cu păstorii slavoslovesc şi magii cu Steaua călătoresc. 
Că pentru noi s-a născut Prunc Tânăr, Dumnezeu, cel mai înainte de veci. 


Fecioara astăzi pe Cuvântul cel mai-nainte de veci, merge să-L nască în peşteră 
negrăit. Dănţuieşte lumea auzind, laudă cu îngerii şi cu păstorii, pe Cel ce va să Se 
arate prunc tânăr, Dumnezeu cel mai-nainte de veci. 


Icos:Sfințite cuvintele proorocilor sfârşit iau; că iată Fecioara va să nască pe Dum- 
nezeu cu trup, în cetatea Vitleemului, înlăuntrul peşterii; toată făptura îmbogăţeşte- 
te, bucură-te şi dănţuieşte! Că Stăpânul tuturor a venit să vieţuiască împreună cu 
robii, scăpând din stăpânia celui străin, pe noi cei supuşi stricăciunii; şi se vede ca 
un prunc înfăşat în iesle, Prunc tânăr, Dumnezeu cel mai-nainte de veci. 


Sedealna sfintei, glasul 1: 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te mărim, 
Pierzătorul stricăciunii, la Tine cădem, cel ce ai înviat din mormânt la Unul Dum- 
nezeul nostru. 


Ca pe o mireasă a lui Hristos te lăudăm fecioară, ca pe Tecla cea cinstită, după 
vrednicie te cinstim; pentru că întru pomenirea ta se varsă izvoare de tămăduiri. Că 
tu ai luat dar, ca ceea ce ai păzit poruncile Domnului, cu puterea duhului. 


Slavă..., Și acum..., a înainte-prăznuirii, glasul al 8-lea 
Podobie: Porunca cea cu taină luându-o întru cunoştinţă, cel fără de trup în casa lui 


Iosif degrab a stătut înainte, zicând celeia ce nu ştie de nuntă: Cel ce a plecat 
cerurile cu pogorârea, încape fără de schimbare tot întru tine. Pe care şi văzându-l 

în pântecele tău luând chip de rob, mă spăimântez a striga ție: Bucură-te, Mireasă 
care nu ştii de mire. 


Mai-nainte prăznuirile Naşterii lui Hristos săvârşindu-te, să prăznuim credin- 
cioşilor şi după vrednicie toți mai-nainte să întâmpinăm, ca şi magii daruri aducând 
fapte bune, şi să cântăm Dumnezeului nostru cântare nouă îngerească, Celui ce S-a 
născut în Vitleem mai presus de fire, din Fecioara fiica lui Dumnezeu; pe care, toţi 
Îl slăvesc. 

Canonul înainte-prăznuirii 


Cântarea a 4-a 


Irmos: Hristos este puterea mea Dumnezeu şi Domnul, cinstita Biserică cu dumne- 
zeiască cuviinţă cântă, stricând: Din cuget curat întru Domnul, prăznuind. 


lată a răsărit steaua de departe din Iacov, care mai-nainte S-a vestit de demult, Om 
făcându-Se Dumnezeu cel necuprins, şi Se vede înfăşat cu scutece. 


Domnul, mântuirea tuturor, Se vede Prunc, şezând în fecioreştile sânuri, Cel ce Se 
odihneşte în Sânurile Tatălui ca un Fiu. 


Inchizându-te mie oarecând Edene pentru furarea mâncării, deschide-te, cel ce m-ai 
despărțit de a ta nepieritoare dulceaţă; că iată Se naşte acum Cel ce Se îmbracă 
întru mine. 
A Născătoarei 
Proorocul Avvacum cu Duhul mai-nainte te-a văzut pe tine Fecioară, munte 
dumnezeiesc, umbrit cu bunătăţi, din care S-a arătat nouă Cel ce luminează sufle- 
tele noastre. 

Alt Canon, al Sfintei 


Irmos: Auzit-am Doamne taina... 


Acum se plinesc graiurile celor ce proorocesc prin Dumnezeiescul Duh; căci Fe- 
cioara merge să nască în peşteră, pe Cel cu totul desăvârşit. 

Căutând cu înfocată dragoste lauda mucenicilor, o ai aflat, strălucindu-te foarte 
tare, cu gând fără de îndoială, ceea ce eşti cu suflet răbdător. 


Slavă... 


Imbrăcatu-te-ai cu haina cea ţesută din darul cel de sus, cu dezbrăcarea trupului, 
purtătoare de nevoinţă, muceniţă prea lăudată. 


Și acum..., a Născătoarei 


Din pântecele tău cel purtător de lumină, iese purtând trup, Împăratul cel Ceresc, 
culcându-Se în iesle ca într-un scaun. 


Canonul înainte-prăznuirii 
Cântarea a 5-a 
Irmos: Cu dumnezeiască strălucirea Ta, Bunule, sufletele celor ce mânecă la Tine 
cu dragoste, mă rog luminează-le, ca să Te vadă Cuvinte al lui Dumnezeu, pe Tine 


adevăratul Dumnezeu, cela ce chemi din negura greşelilor. 


Casa Eufratului Vitleeme, Domn va ieşi din tine întru Israil, care va chema nea- 
murile cele lepădate, precum mai-nainte a zis Miheea, cu duhul fiind luminat. 


Ca să pască turma Sa cu tărie însuşi lisus, din Fecioară va să Se nască, şi până la 
marginile pământului Se va înălța, proorocul cel de Dumnezeu grăitor de demult 
mai-nainte a vestit. 


Cu duhul înţelepciunii, duhul lui Dumnezeu, duhul tăriei şi al sfatului, al ştiinţei şi 
al înţelegerii, cu duhul temerii de Dumnezeu, să mă umple Fiul cel ce S-a născut 
din coapsele tale. 

A Născătoarei 

Dumnezeu oamenilor asemănându-Se, a sărăcit trupeşte, ca să ne îmbogăţească pe 
noi cu slava Sa, şi în peşteră S-a născut cel necuprins. Deci pe Acesta cu gând drept 


să-L primim. 


Alt Canon, al Sfintei 

Irmos: Mânecând strig către tine... 


Răsărit-a steaua ludei, pornind spre închinăciune, de la pământul haldeilor pe cu- 
noscătorii de stele, precum este scris. 


După lege te-ai nevoit, biruind pe cel fărădelege, muceniţă pururea pomenită, cu 
puterea duhului. 


Slavă... 


Invierea lui Hristos închipuieşti cu numirea surpând pe vrăjmaşii cei nevăzuţi, prea 
lăudată. 


Și acum..., a Născătoarei 


In peşteră sub pământ merge să Se nască Hristos din Fecioară; veselească-se toată 
făptura. 


Canonul înainte-prăznuirii 
Cântarea a 6-a 


Irmos: Marea vieţii văzându-o înălțându-se de viforul ispitelor, la limanul Tău cel 
lin alergând, strig către Tine: Scoate din stricăciune viaţa mea, Multmilostive! 


lată la ale Sale vine Hristos, să ne lipim de dânsul credincioşilor prin har şi prin 
dumnezeieşti fapte bune, şi să-L primim fund luminaţi la suflet şi la inimă. 


Rădăcină a odrăslit din lessei, şi dintr-însa a ieşit Dumnezeul nostru, nădejdea 
neamurilor, odihna şi cinstea; precum de demult a proorocit Isaia, dumnezeieşte 
fiind luminat. 


Faşele păcatelor mele celor multe le dezlegi, prin înfăşurarea scutecelor; mă îmbo- 
găţeşti lisuse al meu, pe mine cel cumplit sărăcit prin răutate, şi sărăceşti, năs- 
cându-Te. 


A Născătoarei 


Invăluieşte viforul potrivnicelor gânduri, smerită inima mea, prin bântuielile 
viclenelor duhuri; alină-l cu mijlocirea ta de bine iubitoare Stăpână. 

Alt Canon, al Sfintei 
Irmos: Rugăciunea mea voi înălța... 


Luând Milostivul firea noastră, Se vede ca un Prunc, Cel ce zămisleşte în pântece 
pe prunci, şi Se înfaşă şi este culcat în iesle, şi-mi dezleagă cu bunătatea Sa lan- 
țurile patimilor celor cu multe împletituri. 


Cercând cu tărie nevoinţele sfinților mucenici cele pentru Hristos, slujind la tre- 
buinţele lor, şi spălându-le rănile, te-ai îmbogăţit cuvioasă cu buna laudă, care 
vedeai că străluceşte pentru el. 


Slavă... 


Picături de vindecări verşi din ploile dumnezeieştilor daruri, şi râuri de patimi 
opreşti, şi ajuţi celor ce se primejduiesc cumplit, pururea pomenită muceniţă a lui 
Hristos, cea cu numele dumnezeieştii învieri. 


Și acum..., a Născătoarei 


Vindecând firea oamenilor cea stricată, prin călcarea poruncii cea de demult, Se 
naşte Prunc tânăr fără stricăciune, şi şade în sânurile tale ca pe un scaun, ceea ce nu 
ştii de mire; fiind nedepărtat de părinteasca şedere a Dumnezeirii. 


Irmosul: Rugăciunea mea voi înălța către Domnul, şi Lui voi spune scârbele mele; 
că s-a umplut sufletul meu de răutăţi, şi viața mea s-a apropiat de iad, şi ca lona mă 
rog: Dumnezeule, scoate-mă din stricăciune. 


Condacul sfintei, glasul al 2-lea: 


Podobie: Cele de sus căutând de tot necazul ne izbăvim, de Dumnezeu Născă- 
toare. 


Cei ce sunt întru ispite şi în necazuri, la Biserica ta alergând, iau adevărate tămă- 
duiri din dumnezeiescul dar, cel ce locuieşte întru tine Anastasia; că tu, pururea 
izvorăşti lumii tămăduiri. 


Icos: Ceea ce eşti numită cu numele Invierii lui Hristos, pe mine cel căzut acum, 
înviază-mă cu rugăciunile tale picând în sufletul meu din minunile tale muceniţă 
picături, şi arderea cumplitului păcat stingându-o. Că lumea mântuieşti totdeauna 

din multe feluri de patimi, de care şi eu sunt ispitit; că tu tuturor toate dându-le, 
lumii izvorăşti tămăduiri. 
Sinaxar 


Intru această lună, în ziua a douăzeci şi doua, pomenirea Sfintei marii mucenițe 
Anastasia izbăvitoarea de otravă. 


Stih: Anastasia şi arsă fiind, mare doctorie credincioşilor este, 
Căci vindecând toată otrava, sănătate dăruieşte. 

În a douăzeci şi doua zi, 

Anastasia arsă în foc muri. 


Sfânta şi viteaza muceniţă Anastasia era în vremile împărăției lui Dioclețian, în 
oraşul Romei, fiică fiind unui elin, anume Prepecsestat, şi mama sa Fausta creştină 
fiind, şi dându-o la dumnezeiescul şi blagocestivul om, anume Hrisogon, de se 
învăţă de dânsul sfânta carte, iar credinţa în Hristos o învăţă de la maica sa, şi o 
mărită după un elin, anume Puplie, a căruia împreunare suferea fără dragoste pentru 
necredinţa lui, prefăcându-se pururea că este bolnavă, şi nu primea a avea trupeasca 
împreunare cu dânsul, şi purta haine mai aproape sărăceşti; se aduna pururea cu 
femei lipsite, şi slujea pe ascuns celor ce se chinuiau pentru Hristos, intrând pe la 
închisori, unde se aflau, scoţându-i din legături, şi ungându-le rănile cu untdelemn; 
şi dându-le bucateele bune, numai o slujnică fiind cu dânsa. 


Deci pentru unele ca acestea, întâi se bagă la închisoare de bărbatul ei, după ce-i 
pricepu gândul, şi cele ce făcea şi de vreme ce acela avu cale a face pe mare, se îne- 
că cu corabia. 


lar sfânta văzându-se slobodă, îşi împărţi toată averea la săraci, şi slujea mai fără 
grijă, celor ce se chinuiau pentru Hristos, şi dacă-şi luă sfârşitul vieţii lor, îi luă şi-i 
îngropă cu cinste, şi îndemnând pe mulţi spre mucenicie, şi pătimind şi la chinuri 
înaintea multor ighemoni şi aruncată fiind în mare împreună cu alte femei, mai pe 
urmă legată fiind la pari, şi băgată în foc a luat cununa muceniciei. 


Şi se face soborul ei la mucenicia sa, ce este aproape de intrările lui Domnin. 
Tot în această zi, pomenirea Sfântului mucenic Hrisogon de sabie s-a săvârșit. 


Stih: Hrisogon grumazul spre sabie şi-a dat, 
Cel ce cu duhul de aur, iar cu puterea de aramă s-a aflat. 

Hrisogon mucenicul lui Hristos, se trăgea din Roma, pe vremea împăratului Dio- 
clețian, era om cinstitor şi temător de Dumnezeu care a stătut şi dascăl, pomenitei 
mai sus Sfintei Anastasia, precum am spus, atât la credinţa lui Hristos, cât şi la 
Sfintele Scripturi. 


Deci fundcă atunci s-a pornit goană împotriva creştinilor de la Dioclețian şi 
Maximian, pentru care fiind prins şi acesta s-a pus la închisoare, şi atunci a scris 
către el ucenița sa Anastasia, ca să se roage pentru dânsa. lar mai vârtos să se roage, 
că de se va face bărbatul său Puplie creştin, să trăiască şi să se mântuiască; iar de 
nu se va face, să moară, şi să nu trăiască ca să cheltuiască bogăţia ei cu închinătorii 
de idoli; ci ea să o cheltuiască întru ajutorul sfinţilor mucenici şi spre mângâierea 
săracilor, care aceasta s-a şi făcut, pentru că bărbatul său s-a înecat în mare, precum 
s-a zis mai Sus. 


Ea însă cerceta pe sfinții mucenici, şi cheltuia banii săi întru îngrijirea pentru ei şi 
pentru săraci, şi îmbrăcându-se cu haine sărăceşti, mergea şi slujea sfinților prin 
închisori. 


Atuncea şi Dioclețian în Niceea aflându-se, a scris la Roma să se omoare toţi 
creştinii, iar Hrisogon să se aducă legat la Nicomidia, şi aducându-se să se 
golească, şi aşa prin sabie să-și dea sfârşitul, care s-a şi făcut, şi tăindu-i-se capul, 
purtător de cunună s-a suit la Cer. 


Tot în această zi, pomenirea Sfintei mucenice Teodota, şi a coconilor ei, care în 
foc s-au săvârşit. 


Stih: Teodota împreună cu prea iubiții săi fii suferă focul. 
Cu dragostea lui Hristos, fierbând mai presus decât focul. 


Muceniţa Teodota era din Niceea Bitiniei, şi auzind cele pentru Sfânta Anastasia, s- 
a dus la ea, şi petrecea împreună, având cu sine şi trei copilaşi ai ei. lar mai-nainte 
sfânta aceasta a fost cerută spre însoţire de nuntă, de un boier oarecare Levcadie; ci 
nu s-a plecat, şi vrând ca să scape de el, l-a înştiinţat să o aştepte puţin, şi apoi îi va 
face voia sa. Şi boierul aşteptând, ea şi-a împărţit averea sa la săraci, şi slujea prin 
închisori sfinților. 


Deci auzind Dioclețian, că toate închisorile, şi prăvăliile sunt pline de creştini, a 
poruncit, ca toţi într-o noapte să se omoare; unii prin foc, alții prin apă şi alţii prin 
sabie. 

Atuncea Levcadie a dat pe Sfânta Teodota şi pe copii ei oarecăruia Nichitie, 
ighemon Bitiniei, ca să o cerceteze pe ea. lar Nichitie fiind mustrat de Evvod, 
întâiul ei fiu s-a mâniat; şi aprinzând mare cuptor de foc, a poruncit să arunce pe 
Teodota cu fiii săi într-însul; şi aşa săvârşindu-se, purtătorii de cunună s-au înfățişat 
la Stăpânul Dumnezeu, câştigând fericirea cea veşnică şi neîmbătrânită. 


Tot în această zi, Sfântul mucenic Zoil. 


Stih: Lăsând Zoil viaţa trecătoare, 
In latura celor vii a aflat viaţă stătătoare. 


Tot în această zi, deschiderea uşilor Sfintei lui Dumnezeu Bisericii celei mari. 


Stih: Bărbaţi sfințiți porțile lui Hristos au ridicat 
Și davidiceştile ziceri nouă ne-a însemnat. 


Tot în această zi, alergătura luminii Bisericii lui Dumnezeu. 


Stih: Luminile împrejurul bisericii astăzi alergând, 
Drumul dumnezeieștii lumini în totul, se află nouă însemnând. 


Cu ale lor sfinte rugăciuni, Doamne miluieşte-ne, şi ne mântuieşte pe noi, Amin. 
Canonul înainte-prăznuirii 

Cântarea a 7-a 

Irmos: Dătător de rouă cuptorul l-a făcut îngerul, cuvioşilor tineri; iar pe haldei 

arzându-i porunca lui Dumnezeu, pe muncitorul l-a plecat a striga: Binecuvântat 

eşti Dumnezeul părinților noştri. 

Cel cu totul desăvârşit S-a născut ca un Prunc, cu scutece înfășându-Se; Cel fără 

început a luat din Fecioara început, căutând a îndumnezei luarea. Să se bucure 

Cerul şi să se veselească pământul. 

Cu noi Dumnezeu va să se arate întrupându-Se; înţelegeţi neamuri şi vă plecaţi, cei 


ce v-aţi depărtat de viaţa noastră; iată chemarea noastră, Prunc în ieslea Vitleemului 
va să Se culce. 

Ca cu o porfiră împărătească în trup îmbrăcându-Se, vine acum din pântecele tău 
Impăratul păcii, Fecioară, să sfărâme pe vrăjmaşi ca un puternic, şi să împace viaţa 
noastră cea împresurată. 
A Născătoarei 
Din toate neamurile pe tine te-a ales palat nespurcat, Impăratul care S-a sălăşluit în 
pântecele tău Fecioară; căruia cântăm acum cu bună credinţă: Binecuvântat eşti 
Dumnezeul părinţilor noştri. 

Alt Canon, al Sfintei 


Irmos: Tinerii evreieşti în cuptor... 


Sus slavoslovesc cetele cele fără de trup, şi pe pământ oamenii ne închinăm, văzân- 
du-Te asemănat cu noi şi în iesle culcat, pe Tine, Hristoase Dumnezeul tuturor. 


Focul înşelăciunii l-ai întors în cenuşă, bărbăteşte arătând dragostea cea fierbinte 
care aveai către Stăpânul şi Mirele tău, de Dumnezeu înţelepţită. 


Slavă... 


Ploi de vindecări verşi, încetând arsura bolilor, şi totdeauna găteşti pe popoare a 
cânta: Binecuvântat eşti Doamne Dumnezeule în veci. 


Și acum..., a Născătoarei 
Minunea, care se săvârşeşte în tine Fecioară Maică, spăimântează tot cugetul; că 
vei să naşti pe Dumnezeu, şi să culci în iesle pe Cel neapropiat de Heruvimi, şi ne- 
încăput cu firea. 

Canonul înainte-prăznuirii 


Cântarea a 8-a 


Irmos: Din văpaie cuvioşilor rouă ai izvorât, şi jertfa dreptului cu apă o ai ars; că 
toate le faci Hristoase cu singură voirea; pe Tine te prea înălțăm întru toţi vecii. 

Cuvintele proorocilor celor de Dumnezeu grăitori acum s-au plinit; Fecioara se 
apropie să nască pe Domnul. Tot pământul să se veselească dănţuind, şi să se 
bucure întru toţii vecii. 


Razele dumnezeiescului dar arătând şi oprind umbra legii, Dătătorul de lumină 
lisus a răsărit; cei întunecaţi vedeţi lumină mare! 


Pe mine cel ce m-am făcut peşteră tâlharilor, Doamne cel ce Te-ai născut în peş- 
teră, arată-mă casă a Ta şi a Tatălui, şi a Dumnezeiescului tău Duh ca să Te slăvesc 
întru toţi vecii. 

A Născătoarei 

Cereasca Stea din pântecele tău a răsărit, şi pe astronomi i-a îndemnat să o vadă, 
care cu cunoştinţa ei s-au luminat întru Duhul, prea curată Fecioară pururea bine- 
cuvântată. 

Alt Canon, al Sfintei 


Irmos: Tinerii cei grăitori... 


Cela înaintea căruia slujesc mii, şi întunerece de mii de îngeri Îl poartă, pe care Îl 
laudă toate, Se naşte în peşteră; bine-L cuvântaţi lucrurile neîncetat ca pe Domnul. 


Locaş Treimii te-ai arătat Anastasia, zăbovind în locaşuri dumnezeieşti, întru rugă- 
ciuni ŞI în posturi. Binecuvântaţi toate lucrurile Domnului pe Domnul. 


Binecuvântăm pe Tatăl, şi pe Fiul şi pe Sfântul Duh, Domnul. 


Întărindu-te cu cuvintele cele foarte tari ale luminatului Hrisogon, ai călcat semeţia 
cea fără putere a idolilor, nevoindu-te vitejeşte. 


Și acum..., a Născătoarei 


O, de Dumnezeu dăruită Fecioară, naşte-vei Prunc pe Făcătorul veacurilor, Domnul 
cel neschimbat, în cetatea Vitleemului, pentru nespusa milostivire. 


Irmos: 

Să lăudăm, bine să cuvântăm şi să ne închinăm Domnului cântăndu-l şi prea înăl- 
țându-L pe Dânsul întru toţi vecii. 


Tinerii cei grăitori de Dumnezeu, în cuptor călcând văpaia cea de foc, au cântat: 
Binecuvântaţi lucrurile Domnului pe Domnul. 


Canonul înainte-prăznuirii 
Cântarea a 9-a 
Irmos: Pe Dumnezeu a-l vedea nu este cu putinţă oamenilor, spre care nu cutează a 
căuta cetele îngereşti; iar prin tine Preacurată, S-a arătat oamenilor Cuvântul întru- 
pat, pe care mărindu-L cu oştile cereşti, pe tine te fericim. 
lată a venit Hristos chemarea tuturor, curățirea, lumina, mântuirea cea desăvârşită; 
vistieria cea de mult preţ se ascunde înlăuntrul peșterii; cu care îmbogăţindu-se 
magii, aur ca unui Împărat aduc. 
Păstorii lui Hristos privegheaţi, şi veniţi cu gândul în cetatea Vitleemului, şi lui 
Dumnezeu întru cei de sus strigaţi: Slavă şi mărire Celui ce bine a voit a Se arăta 
Prunc pentru noi, cu bunătatea. 
Cu trupul în scutece înfășându-Te, Cela ce înfăşori marea cu negură, lisuse al meu, 
legătura răutăţii o ai rupt, şi cu dreptatea ai legat pe toţi cei dezlegaţi din asuprelile 
luptătorului. 
A Născătoarei 
Cămară, şi scaun Împăratului, munte al lui Dumnezeu, şi cetate aleasă, raiule, noru- 
le cel cu totul luminos al Soarelui, luminează sufletul meu, gonind norul fără- 
delegilor mele celor multe, ceea ce eşti de Dumnezeu dăruită. 

Alt Canon, al Sfintei 


Irmos: Cu adevărat Născătoare... 


Săltați munţi cu veselie, şi dealuri încingeţi-vă cu bucurie; acum Fecioara se apro- 
pie să nască pe Domnul. 

Zi de veselie îți săvârşeşte ţie lumea Anastasia, mărindu-ţi pomenirea Cuvântul, pe 
care L-ai prea slăvit cu sângiurile tale. 


Slavă... 


Cu lumină prea curată fiind strălucită acum, cere cu rugăciunile tale să ne luminăm 
de sus toţi, muceniţă de Dumnezeu dăruită. 


Și acum..., a Născătoarei 


Toată zidirea să se veselească acum luminat, că Născătoarea de Dumnezeu merge 
să nască pe Dumnezeu Cuvântul cel din Dumnezeu, Om făcându-Se. 


Irmosul: Cu adevărat Născătoare de Dumnezeu, pe tine te mărturisim, prin tine 
fiind mântuiţi Fecioară curată; cu cetele cele fără de trupuri slăvindu-te pe tine. 


Luminânda 
Podobie: Cu duhul în Biserică... 


Cu bucurie şi cu toată frica suflete şi inimă găteşte-ţi intrarea, că iată la uşă Im- 
păratul vine ca un Om; Cel fără început, început luând sub ani, firea cea căzută din 
Adam înnoind, ca un lubitor de oameni, Dumnezeu. 


Slavă..., a sfintei 


Fecioară muceniţă mărită, lauda purtătorilor de chinuri, Anastasia prea înţeleaptă, 
nu înceta a ruga pe Cel ce din Fecioara Maria, Născătoarea de Dumnezeu cea cu- 
rată, vine să Se nască în peşteră şi în iesle, ca să dea dezlegare de păcate, celor ce 
săvârşesc prea sfântă pomenirea ta, şi te cinstesc cu dragoste. 


Și acum..., a înainte-prăznuirii 


Naşterea lui Hristos cea din Fecioară mai-nainte o vesteşte pomenirea ta cea de 
lumină purtătoare, muceniță Anastasia; în Vitleem pe magii de la Persia chemân- 
du-i cu daruri; chemând acum şi pe păstori cu îngerii spre cântare. Că tu singură ca 
nişte aur şi tămâie şi smirnă te-ai adus Stăpânului tău, pătimind de Dumnezeu 
gânditoare. 


La Laude 

Stihirile pe 4, glas al 6-lea: 
Podobie: Îngereştile puteri... 


Acum arătările cele de demult se dezleagă; că Fecioara a primit în pântece, şi Piatra 
din munte S-a tăiat, şi toiagul lui lessei a odrăslit, şi roua lui Ghedeon acum pe 
pământ S-a vărsat; popoare să strigăm: Impăratul lui Israil, Hristos vine. 


Întru străina naştere, străine lucrurile se văd; cum Cela ce şade împreună cu Tatăl 
întru cele de sus, în ieslea dobitoacelor născându-Se Se culcă? Cum Cel nepipăit Se 
înfaşă în scutece? Cum Cel ce este pretutindenea, în peşteră încape? Popoare să 
strigăm: Împăratul lui Israil, Hristos vine. 


Cela ce a făcut minuni, şi Egiptul a bătut, Cel ce a plouat mană poporului celui 
nemulțumitor, S-a întrupat, cu lapte S-a hrănit, şi Prunc văzut fiind, a fugit de Irod 
gonitorul, ca pe un nor de Maica Fecioară fund purtat; precum Isaia cel văzător de 
Dumnezeu mai-nainte L-a văzut. 


Prunc Se naşte de bunăvoie, Cela ce este Împărat mai-nainte de veci, şi Fiu S-a dat 
nouă, auziți neamuri! Israile ascultă! Inţelegeţi şi vă plecaţi; că cu noi este Cel ce 
zdrumică şi vântură de pe pământ împărăția şi stăpâna, care nu L-a ascultat. 


Slavă..., aceeaşi Podobie 

Toiag de taină odrăslind Marie, înflorit-a curată din tine floare Stăpânul care a zidit 
veacurile, şi ţine toate; pentru care te-ai arătat de Dumnezeu Născătoare. Deci la 
bucuria ta adunându-ne, strigăm: Binecuvântat eşti Cel ce Te-ai născut, Dumnezeul 
nostru, slavă Ţie. 

Și acum..., asemenea 

Astăzi popoare, se cheamă Eva din înşelăciunea cea întunecată a amăgitorului, că 
Hristos din Fecioară, Se întrupează ca Om; Care şi pe Adam chemând, a şters bles- 
temul prin Fecioara; popoare să zicem: Binecuvântat eşti Cel ce vii Dumnezeul 
nostru, slavă Ţie. 


La Stihoavnă 


Stihirile glasul al 2-lea: 

Podobia: Casa Eufratului, cetate sfântă, a proorocilor mărire; împodobeşte-ţi casa, 
întru care Cel Dumnezeiesc se naşte. 


Străluceşte steaua acum în peşteră; păstorilor cu îngerii, magilor cu daruri, a-L 
întâmpina bine gătiţi-vă. 


Stih: Dumnezeu de la amiazăzi va veni, şi Cel Sfânt din munte umbros cu desime. 


Se apropie Hristos, steaua înainte străluceşte, mulţimea cerească priveşte, oastea 
puterilor celor înţelegătoare. 


Stih: Doamne auzit-am auzul Tău şi m-am temut, Doamne înţeles-am lucrurile 
Tale, şi m-am spăimântat. 


Bucură-te Vitleeme, Păstorul a venit, cel ce mântuieşte pe Israil, nu vei mai fi mic 
între stăpânii ludei. 


Slavă..., a sfintei, glas al 5-lea, a lui Vizantie 


Astăzi ziua cea mai-nainte de praznicul întrupării lui Hristos Dumnezeu, şi prăz- 
nuirea prea lăudatei muceniţe Anastasia, împreună au strălucit. lar Fecioara merge 
în Vitleem să culce în ieslea dobitoacelor Prunc înfăşat, pe cel ce ne-a scăpat din 
blestemul cel de demult, şi a mântuit sufletele noastre. 


Şi acum..., glas acelaşi 
8 


Nu te mâhni losife privind pântecele meu, că vei vedea pe Cel ce Se va naşte din 
mine, şi te vei bucura, şi ca unui Dumnezeu te vei închina, grăia Născătoarea de 
Dumnezeu către logodnicul său, vrând să nască pe Hristos. Pe aceasta să o lăudăm 
zicând: Bucură-te, cea plină de dar, Domnul este cu tine, şi prin tine cu noi. 


Şi cealaltă slujbă a Utrenie: după rânduială și Otpustul. 

La Liturghie 
Fericirile din Canonul înainte-prăznuirii Cântarea a 3-a, cu irmosul pe 4, Şi al 
sfintei Cântarea a 6-a a pe 4. Apostolul către Galateni: Fraților mai-nainte de 


venirea credinţei... Evanghelia de la Luca: In vremea aceea, rugă pe lisus oarecare 
din farisei... Chinonicul: Intru pomenire veşnică va fi dreptul... 

Canon de rugăciune către Sfânta mare muceniță Anastasia 





Troparul Sfintei mari muceniţe Anastasia, glasul al 4-lea: Mieluşeaua Ta, Iisuse, 
Anastasia, strigă cu glas mare: pe Tine, Mirele meu, te iubesc şi pe Tine căutându- 
Te mă chinuiesc şi împreună mă răstignesc şi împreună mă îngrop cu Botezul Tău; 
şi pătimesc pentru Tine, ca să împărăţesc întru Tine; şi mor pentru tine, ca să viez 
pentru Tine; ci, ca o jertfă fără de prihană, primeşte-mă pe mine ceea ce cu dragoste 
mă jertfesc Ţie. Pentru rugăciunile ei, ca un Milostiv, mântuieşte sufletele noastre. 


Cântarea 1 


Irmos: Cântare să înălțăm, popoare, minunatului Dumnezeului nostru, celui ce a 
scăpat din robie pe Israel; cântare de biruinţă cântându-l, să strigăm: să cântăm Ție 
Unuia Stăpânului. 


Stih: Sfântă mare muceniţă Anastasia, roagă-te lui Dumnezeu pentru noi. 
Laudă să aducem lui Dumnezeu, celui ce vine să Se nască cu Trup din Fecioară în 
cetatea Betleemului şi să Se aşeze în iesle ca un Prunc înfăşat, ca să mântuiască 


neamul omenesc. 


Stih: Sfântă mare muceniţă Anastasia, roagă-te lui Dumnezeu pentru noi. 

Căutând numai frumuseţea lui Hristos cea dorită, mărită Anastasia, ai trecut cu 
vederea frumuseţile lumii, cu minte statornică şi te-ai învrednicit de Moştenirea cea 
nemuritoare, muceniţă. 

Slavă Tatălui şi Fiului şi Sfântului Duh. 

Biruit-ai noaptea întunericului rătăcirii înţelepţeşte, cinstită, luminându-te cu 
lumina Duhului şi acum te-ai sălăşluit, unde este Lumina cea dumnezeiască a Trei- 
mii celei nezidite. 

Şi acum şi pururea şi în vecii vecilor. Amin (a Născătoarei). 

Arătatu-S-a Dumnezeul Cel Nevăzut, din multă milostivire, născându-Se din Mai- 
că Fecioară mai presus de fire şi Cel Bogat a sărăcit, ca să îmbogăţească neamul 
omenesc cu nemurirea. 

Cântarea a 3-a 

Irmos: Doamne, cel ce ai făcut... 


Stih: Sfântă mare muceniță Anastasia, roagă-te lui Dumnezeu pentru noi. 


Doamne, Prunc înfăşat, culcat în iesle, Te vor vedea pe Tine, Cel Nepipăit. Munţi, 
săltaţi şi dealuri îmbrăcaţi-vă cu dumnezeiască bucurie, umplându-vă de lumină. 


Stih: Sfântă mare muceniţă Anastasia, roagă-te lui Dumnezeu pentru noi. 

Cu îndrăzneala dreptei cinstiri de Dumnezeu fiind îmbogăţită şi cu mântuitor cu- 
vânt, ai tocit săgețile cuvintelor prigonitorilor, Sfântă Anastasia, cu dumnezeiască 
dragoste îndreptându-ţi mişcările sufletului. 

Slavă Tatălui şi Fiului şi Sfântului Duh. 

Numai pe Domnul Îl caut, numai de dragostea Lui mi-am legat sufletul, strigai, 
muceniţă. Mă grăbesc cu inimă curată să mă luminez din belşug cu prea curatele 


Tale străluciri. 


Şi acum şi pururea şi în vecii vecilor. Amin (a Născătoarei). 

Tânără neispitită de nuntă, porţi în pântece, întrupat, pe Cel ce poartă în mână toată 
zidirea; pe care şi născându-L ÎL culci în iesle, arătându-Se Prunc cel mai înainte de 
veci. 

Irmosul: Doamne, cel ce ai făcut cele ce sunt deasupra crugului ceresc şi ai zidit 
Biserica; Tu care eşti marginea doririlor şi credincioşilor Întărire, mă întăreşte, 
întru dragostea Ta, Unule Iubitorule de oameni. 


Cântarea a 4-a 


Irmos: Auzit-am, Doamne, Taina iconomiei Tale, înţeles-am lucrurile Tale şi am 
prea slăvit Dumnezeirea Ta. 


Stih: Sfântă mare muceniță Anastasia, roagă-te lui Dumnezeu pentru noi. 


Acum se împlinesc graiurile celor ce proorocesc cu dumnezeiesc Duh: că Fecioara 
merge să nască în peşteră pe Cel cu totul Desăvârşit. 


Stih: Sfântă mare muceniţă Anastasia, roagă-te lui Dumnezeu pentru noi. 


Căutând cu dragoste mărirea mucenicilor, ai dobândit-o luptându-te cu multă tărie, 
cu credinţă neîndoielnică, ceea ce ai bărbătească îndrăzneală. 


Slavă Tatălui şi Fiului şi Sfântului Duh. 


Imbrăcatu-te-ai în adevăr cu haină ţesută din harul cel de sus, cu dezbrăcarea de 
trup, muceniţă prea lăudată, purtătoare de biruinţă. 


Şi acum şi pururea şi în vecii vecilor. Amin (a Născătoarei). 


Iese purtând Trup din pântecele tău cel purtător de lumină Împăratul cel Ceresc, 
culcându-Se în iesle ca într-un Scaun. 


Cântarea a 5-a 


Irmos: Dis de dimineaţă sculându-ne, strigăm către Tine, Doamne: mântuieşte-ne 
pe noi, că Tu eşti Dumnezeul nostru, afară de Tine pe altul nu ştim. 


Stih: Sfântă mare muceniță Anastasia, roagă-te lui Dumnezeu pentru noi. 

Răsărit-a Steaua din luda, punând în mişcare spre închinare pe cititorii în stele din 
țara Haldeii, precum este scris. 


Stih: Sfântă mare muceniță Anastasia, roagă-te lui Dumnezeu pentru noi. 


După Lege te-ai luptat, muceniţă pururea pomenită, punând pe fugă pe cei fără- 
delege, cu puterea Duhului. 


Slavă Tatălui şi Fiului şi Sfântului Duh. 


Invierea lui Hristos o închipuieşti cu numirea, care surpă pe vrăjmaşii cei nevăzuţi, 
prea lăudată. 


Şi acum şi pururea şi în vecii vecilor. Amin (a Născătoarei). 


In peşteră sub pământ merge să Se nască Hristos din Fecioară; să se veselească 
toată făptura! 


Cântarea a 6-a 

Irmos: Rugăciunea mea voi înălța... 

Stih: Sfântă mare muceniţă Anastasia, roagă-te lui Dumnezeu pentru noi. 
Milostivul, luând firea noastră, Se arată ca un Prunc; Cel ce zămisleşte pe prunci în 
pântece este înfăşat şi în iesle este culcat şi-mi dezleagă, cu bunătatea Sa, lanţurile 
patimilor cele cu multe împletituri. 

Stih: Sfântă mare muceniţă Anastasia, roagă-te lui Dumnezeu pentru noi. 
Urmând cu tărie luptele sfinţilor mucenici, cele pentru Hristos, slujind trebuinţelor 
lor şi ştergându-le sângele lor cel închegat, te-ai îmbogăţit cu adevărat cu mărirea, 
care străluceşte pentru ei. 

Slavă Tatălui şi Fiului şi Sfântului Duh. 

Picături de vindecări verşi din ploaia dumnezeieştilor daruri şi râurile patimilor 


opreşti şi ajuţi celor ce cumplit se primejduiesc, prea lăudată, Sfântă mare muceniţă 
Anastasia, ceea ce eşti a lui Hristos şi care porți numele dumnezeieştii Invieri. 

Şi acum şi pururea şi în vecii vecilor. Amin (a Născătoarei). 

Vindecând firea oamenilor, cea stricată prin călcarea Poruncii celei de demult, Se 
naşte Prunc Tânăr, fără de stricăciune şi şade ca pe un Scaun în sânurile tale, Ceea 
ce nu ştii de mire, fiind nedepărtat de părinteasca împreună şedere a Dumnezeirii. 
Irmosul: Rugăciunea mea voi înălța către Domnul şi Lui voi spune întristările 
mele; că s-a umplut de răutăți sufletul meu şi viaţa mea de iad s-a apropiat; şi ca 
lona mă rog: Dumnezeule, scoate-mă din stricăciune. 

Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Cei ce sunt întru ispite şi în necazuri, alergând la biserica ta, primesc cinstite tămă- 
duiri din dumnezeiescul har, care locuieşte întru tine, Sfântă muceniță Anastasia; că 
tu izvorăşti pururea lumii tămăduiri. 


Cântarea a 7-a 


Irmos: Tinerii evrei în cuptor au călcat văpaia cu îndrăzneală şi focul în rouă l-au 
schimbat, strigând: Binecuvântat eşti Doamne, Dumnezeule, în veci! 


Stih: Sfântă mare muceniţă Anastasia, roagă-te lui Dumnezeu pentru noi. 

In cer Cetele celor fără de trup doxologesc şi pe pământ oamenii ne închinăm, 
văzându-Te pe Tine, Hristoase, Dumnezeul tuturor, asemănându-Te cu noi şi culcat 
în iesle. 


Stih: Sfântă mare muceniţă Anastasia, roagă-te lui Dumnezeu pentru noi. 


Prefăcut-ai focul înşelăciunii în cenuşă, arătând, de Dumnezeu înţelepțită, drago- 
stea cea fierbinte pe care o aveai pentru Stăpânul şi Mirele tău. 


Slavă Tatălui şi Fiului şi Sfântului Duh. 


Ploi de vindecări verşi, încetând arşiţa bolilor şi totdeauna pregăteşti pe popoare a 
cânta: Binecuvântat eşti Doamne Dumnezeule în veci. 


Şi acum şi pururea şi în vecii vecilor. Amin (a Născătoarei). 

Minunea care se săvârşeşte cu tine, Fecioară Maică, înspăimântează tot cugetul: că 
vii să naşti pe Dumnezeu şi în iesle să culci pe Cel Neapropiat de heruvimi şi 
neîncăput cu firea. 

Cântarea a 8-a 

Irmos: Tinerii cei grăitori... 

Stih: Sfântă mare muceniţă Anastasia, roagă-te lui Dumnezeu pentru noi. 

Acela, Căruia în cer Ii stau înainte mii de îngeri şi pe care zeci de mii Il poartă pe 
umeri, Se naşte în peşteră; pe Acela Binecuvântaţi-L. neîncetat lucrurile, ca pe 
Domnul. 


Stih: Sfântă mare muceniță Anastasia, roagă-te lui Dumnezeu pentru noi. 


Locaş Treimii te-ai arătat, Sfântă Anastasia, zăbovind în rugăciuni şi în posturi, în 
Locaşurile dumnezeieşti. Binecuvântaţi toate lucrurile Domnului pe Domnul! 


Binecuvântăm pe Tatăl şi pe Fiul şi pe Sfântul Duh, Domnul. 


Întărindu-te cu îndemnurile cele prea tari ale purtătorului de biruință Hrisogon, ai 
călcat în picioare semeţia cea fără de putere a idolilor, luptându-te vitejeşte. 


Şi acum şi pururea şi în vecii vecilor. Amin (a Născătoarei). 


O, Fecioară de Dumnezeu dăruită, tu vei naşte Prunc acum pe Făcătorul veacurilor 
şi Domnul cel Neschimbat, în cetatea Betleemului, pentru nespusa sa milostivire. 


Irmosul: 


Să lăudăm, să binecuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Tinerii cei grăitori de Dumnezeu, călcând în cuptor văpaia cea de foc, au cântat: 
Binecuvântaţi toate lucrurile Domnului pe Domnul! 


Cântarea a 9-a 


Irmos: Cu adevărat Născătoare... 

Stih: Sfântă mare muceniță Anastasia, roagă-te lui Dumnezeu pentru noi. 


Săltați munţi, de bucurie şi dealuri, încingeţi-vă cu veselie! Fecioara acum se apro- 
pie să nască pe Domnul. 


Stih: Sfântă mare muceniță Anastasia, roagă-te lui Dumnezeu pentru noi. 


Zi de veselie îţi prăznuieşte ţie lumea, Sfântă muceniţă Anastasia, mărindu-ţi pome- 
nirea Cuvântul, pe care L-ai prea slăvit cu cântările tale. 


Slavă Tatălui şi Fiului şi Sfântului Duh. 


Cu prea curata lumină strălucind acum, cere cu rugăciunile tale, muceniţă bine- 
voitoare, să ne luminăm de sus, noi toţi, cei ce te lăudăm pe tine. 


Şi acum şi pururea şi în vecii vecilor. Amin (a Născătoarei). 


Toată zidirea să se bucure acum cu veselie, că Născătoarea de Dumnezeu vine să 
nască pe Dumnezeu Cuvântul, cel din Dumnezeu, făcându-Se Om. 


Irmosul: Cu adevărat, Născătoare de Dumnezeu, te mărturisim pe tine, noi, cei 
mântuiţi prin tine, Fecioară prea curată; cu Cetele cele fără de trup mărindu-te pe 
tine. 


Sedealna, glasul 1. Podobie: Mormântul Tău, Mântuitorule, ostaşii străjuindu-l, 
morţi s-au făcut de strălucirea îngerului ce s-a arătat, care a vestit femeilor Învierea. 
Pe Tine Te mărim, Pierzătorul stricăciunii, la Tine cădem, cel ce ai înviat din 
mormânt la Unul Dumnezeul nostru. 


Ca pe o mireasă a lui Hristos te lăudăm, fecioară; ca pe cinstita muceniţă Tecla, 
după vrednicie, te cinstim; pentru că întru pomenirea ta se revarsă ape de tămăduiri. 
Că tu ai primit harul vindecărilor, ca ceea ce ai păzit poruncile Domnului, cu 
puterea Duhului. 

Imnografie 





Condacul Sfintei mari mucenițe Anastasia: Cei ce sunt întru ispite şi în necazuri, 
alergând la biserica ta, primesc cinstite tămăduiri din dumnezeiescul har, care locu- 
ieşte întru tine, Sfântă muceniţă Anastasia; că tu izvorăşti pururea lumii tămăduiri. 


Troparul Sfintei mari muceniţe Anastasia: Mieluşeaua Ta, lisuse, Anastasia, strigă 
cu glas mare: pe Tine, Mirele meu, te iubesc şi pe Tine căutându-Te mă chinuiesc 
şi împreună mă răstignesc și împreună mă îngrop cu Botezul Tău; şi pătimesc 
pentru Tine, ca să împărăţesc întru Tine; şi mor pentru tine, ca să viez pentru Tine; 
ci, ca o jertfă fără de prihană, primeşte-mă pe mine ceea ce cu dragoste mă jertfesc 
Ție. Pentru rugăciunile ei, ca un Milostiv, mântuieşte sufletele noastre. 

Vieţile Sfinţilor - Pătimirea Sfintei muceniţe Anastasia şi a celor împreună cu 
dânsa 





Anastasia, cea prea frumoasă între femei, s-a născut în vestita cetate a Romei. Fa pe 
toți covârşea cu neamul său cel bun, cu frumuseţea cea trupească şi cu cea 
sufletească, cu obiceiuri bune şi cu blândeţe. Era fata lui Pretextat, unul din boierii 
mari de credinţă elin, iar maica ei credea întru Hristos, având numele Fausta. Din 
copilărie, Anastasia a fost încredințată de maica sa spre învăţătura cărții, unui 
bărbat prea slăvit întru înţelepciune şi cu viaţă cinstită, cu numele Hrisogon, creştin 
credincios şi iscusit desăvârşit întru cele dumnezeieşti, iar după aceea şi mucenic. 


De la acest bărbat a învăţat Anastasia nu numai înţelegerea cărţii, ci şi a cunoaşte 
pe Acela, Care este Alfa şi Omega, începutul a toată zidirea cea văzută şi nevăzută 
şi sfârşitul tuturor dorințelor inimilor celor binecredincioşi. A învăţat să cunoască şi 
să iubească pe Dumnezeul cel adevărat, pe Ziditorul tuturor şi Stăpânitorul. Se 
sârguia în citirea cărților creştineşti ziua şi noaptea, învățând legile Domnului şi 
întărindu-şi inima în dragostea lui Dumnezeu. Săvârşind ea învăţătura la Hrisogon, 
s-a făcut slăvită înaintea tuturor ca o prea înţeleaptă şi frumoasă. 

După aceasta, fericita ei mamă, Fausta, trecând din această viaţă, a fost dată de tatăl 
său, cu multă silă, după un bărbat cu numele Pomplie, asemenea fiind de bun neam, 
dar cu credinţa elin. Şi a fost dusă în casa mirelui, adică credincioasă la cel 
necredincios, mieluşeaua lui Hristos la lup răpitor. 


Însă păzind-o Dumnezeu, către Care ziua şi noaptea suspina cu inima şi se tânguia, 
nu şi-a pierdut fecioria sa, nici nu a întinat trupul ei curat cu bărbatul cel necurat, 
pentru că Anastasia se prefăcea neîncetat că are boala cea femeiască. lar uneori, 
fiind silită de soţul său, ieşea din mâinile lui, ajutându-i nevăzut îngerul, păzitorul 
el. Şi astfel era cu fecioria nevătămată. Adeseori îşi schimba hainele sale cele 
luminate şi podoabele cele de mult preţ şi, îmbrăcându-se pe ascuns în haine sărace, 
ieşea din casa sa, neştiind nimeni, decât numai o slujnică a ei, care de aproape îi 
urma şi cerceta toate temniţele, dând mult aur la străji şi cercetând pe cei ce 
pătimeau pentru Hristos. Le slujea pe cât putea în toate, cu bună cucernicie şi cu 
cinste, spălându-le mâinile şi picioarele şi părul cel plin de praf curăţindu-l, 
ştergând sângele lor şi rănile lor legându-le cu petece curate. Apoi, dând fiecăruia 
hrană şi băutură, se întorcea la casa sa. 


Astfel, adeseori ieşind şi întorcându-se, nu s-a tăinuit de bărbatul ei, căci el a 
cunoscut că cerceta temniţele. De aceea şi mai mult s-a mâniat asupra ei, pentru că 
nu voia să ştie de unirea nunţii şi mult o necăjea pe dânsa. Aflând el de la slujnica 
care îi urma ei - acea ticăloasă i-a spus lui toate - pentru aceea, bătând rău pe 
Anastasia, a închis-o într-o casă şi a pus strajă, ca piciorul ei să nu mai calce afară. 
Sfânta se mâhnea cu duhul pentru robi lui Hristos, căci nu mai putea să-i cerceteze, 
nici să le slujească, nici să le deie cele de trebuință. Dar mai mult o durea inima 
pentru dascălul ei, Sfântul Hrisogon, fiindcă nu-l vedea, pentru că acel sfânt doi ani 
avea de când era în temniţă, răbdând fel de fel de munci. Adeseori ea mergea la 
dânsul când era slobodă, iar acum nu-i mai era cu putinţă, fund închisă şi străjuită. 


În acea vreme a început bărbatul ei a o necăji mult, mai ales după ce a murit tatăl 
ei, ca să-i ia toată averea părintească, ce rămăsese Anastasiei ca moştenire, ca unei 
fiice pentru că Pretextat nu avea feciori mai mulţi, nici neamuri. Atunci Pomplie, 
urând pe Anastasia, pentru că nu răspundea dorinţei lui cele trupeşti, cugeta să o 
omoare, ca toată averea ei să o moștenească şi luându-și altă femeie, să o aducă în 
bunătăţile cele străine. 


Deci ca pe o roabă o socotea pe sfânta fecioară, necăjind-o în toate zilele şi 
muncind-o, care lucru se adevereşte din scrisoarea ei scrisă în taină către Sfântul 
Hrisogon şi trimisă printr-o bătrână, într-acest chip zicând: 

"Sfântului mărturisitorului lui Hristos, Hrisogon, scrie Anastasia. Deşi tatăl meu 
era închinător de idoli, maica mea, Fausta, totdeauna a avut bună credinţă şi a 
vieţuit creştineşte. Ea chiar din scutece, m-a făcut a fi creştină, iar după plecarea 
ei din această viaţă, cu greu jug şi fără de voie m-am însoțit cu un bărbat, care e 
fur de cele sfinte, de la al cărui pat, prin milostivirea lui Dumnezeu, cu 
prefacerea bolii, fug ziua şi noaptea în urma Domnului meu lisus Hristos. lar 
bărbatul care se laudă cu moştenirea mea, o cheltuieşte cu nevrednicii şi 
necuraţii închinători de idoli, iar pe mine ca pe o vrăjitoare şi Străină de cele 
sfinte, cu grele străji m-a robit, încât aştept a muri şi nu mi-a rămas altceva decât 
numai dându-mi sufletul, să cad moartă. Şi chiar de mă voi bucura întru moarte 
pentru mărturisirea Domnului meu lisus Hristos, însă de aceasta mă mâhnesc 
foarte mult, căci toată bogăţia mea, cea făgăduită lui Dumnezeu, o văd cheltuită 
de mâinile străinilor şi păgânilor. Pentru aceasta te rog pe tine o! omule al lui 
Dumnezeu, roagă cu sârguinţă pe Stăpânul Hristos, pentru ca pe bărbatul meu 
sau să-l lase să vieţuiască dacă mai înainte vede că se va face cândva creştin sau 
de are astfel a petrece în necredinţă, apoi să-i poruncească Să iasă dintre cei vii şi 
să dea loc altora, care cinstesc pe Dumnezeu. Căci mai bine-i este a muri, decât a 
nu mărturisi pe Fiul lui Dumnezeu şi celor ce-L mărturisesc pe EI a le face 
împiedicare, de care Însuşi Hristos este martor. lar de mă voi elibera, voi merge 
pe urmele sfinţilor şi mă voi îngriji pentru dânşii cu sârguinţă, precum am şi 
început. Închinăciune ţie, bărbatule al lui Dumnezeu şi pe mine mă pomeneşte”. 


Apoi Anastasia a primit această scrisoare: "Hrisogon, scrie Anastasiei: Ţie, care te 
învăluieşti în mijlocul viforului şi al tulburării lumii acesteia, degrabă îţi va veni 
Hristos, Cel ce umblă pe ape şi vânturile cele diavoleşti, care s-au sculat asupra ta, 
le va alina numai cu un cuvânt al poruncii Sale. Deci, fiind cu răbdare ca în 
mijlocul mării, aşteaptă pe Hristos, Care va veni la tine şi întru tine însăţi Să strigi 
ca proorocul, zicând: Pentru ce eşti mâhnit sufletul meu şi pentru ce mă tulburi? 
Nădăjduieşte spre Dumnezeu, că mă voi mărturisi Lui, mântuirea mea şi 
Dumnezeul meu. Aşteaptă îndoit darul de la Dumnezeu, căci şi vremelnica 
moştenire ţi se va întoarce ţie şi cea cerească ţi se va pregăti. lar Domnul va 
îndelunga facerea Sa de bine, ca să nu se pară că sunt neînsemnate cele date nouă 
de la EI. Vezi şi nu te tulbura de aceasta, pentru că celor ce viețuiesc cu dreaptă 
credinţă li se aduc asupra cele potrivnice, căci nu te păgubeşti, ci te ispiteşti de la 
Domnul. Şi aceasta să ştii, că nu este fără primejdie apărarea ce se face prin 
ajutorul omenesc, căci grăieşte Scriptura: Blestemat este omul care nădăjduieşte 
spre om şi binecuvântat este cel ce nădăjduieşte spre Domnul. Păzeşte-te bine şi cu 
trezire, de tot păcatul şi de la Însuşi Dumnezeu caută mângâiere, ale Cărui porunci 
păzeşti. Pentru că degrabă se va întoarce peste tine vreme pașnică şi ca după o 
noapte întunecată, vei primi lumina zilei celei purtătoare de flori. Şi că după o 

iarnă ce a trecut, vor veni ţie zile senine de aur. Astfel tuturor celor ce pătimesc 
pentru numele lui Hristos să le dai mângâiere vremelnică şi însăţi, fără îndoire, te 
vei învrednici mângâăierii celei veşnice. Mântuieşte-te întru Domnul şi pentru mine 
te roagă”. 


Peste puţină vreme, iarăşi fiind chinuită de moarte de către bărbatul cel cu obicei 
rău i pai a scris către BRE natia) Die E Ă | | 





Sfântul Hrisogon a răspuns: "Hrisogon scrie Anastasiei: Totdeauna înaintea 
luminii merge întunericul, după boală se întoarce sănătatea şi după moarte se 
făgăduieşte viaţa. Cu un sfârşit se încheie cele potrivnice ale lumii, ca şi cele cu 
bună norocire, astfel încât nu prin nevoi să domnească deznădăjduirea, nici prin 
bucuria cea deşartă, înălțarea. Una este marea pe care umblă bărcile trupurilor 
noastre şi de o cârmă se conduc sufletele noastre prin înotare. Bărcile unora fiind 
tari, trec valurile fără vătămare, iar ale altora fiind slabe, chiar la țărm sunt 
aproape de înecare, căci aproape este vremea ca să piară cei ce nu cugetă a veni 
la țărm mântuitor. lar tu, o! slujitoarea lui Hristos, cea fără de prihană, leagă-te 
cu tot gândul de crucea lui Hristos şi te pregăteşte spre lucrul Domnului şi după ce 
vei sluji, după dorinţa ta, cu mucenicească prăznuire, vei trece către Hristos". 


Cu această scrisoare a proorocit Sfântul Hrisogon despre grabnica pierzare a lui 
Pomplie, bărbatul ei cel rău; pentru că în zilele acelea s-a trimis de împăratul cu 
scrisori către împăratul perşilor şi, având a merge pe mare, s-a scufundat şi s-a 
înecat de un vifor ce s-a ridicat fără veste. Aşa a pierit, ticălosul cu sunet, iar Sfânta 
Anastasia s-a izbăvit ca pasărea din cursa celui ce vânează, avându-și curată 
fecioria sa. Apoi, şi-a primit toată moştenirea ce-i rămăsese de la părinţii ei şi a 
început iarăşi, neoprită de nimeni, a merge pe la închisori şi pe la temnițe, slujind 
sfinților, răbdătorilor de chinuri ai lui Hristos, nu numai cu averea, ci şi cu 
priceperea sa mângâindu-i cu cuvinte folositoare şi deşteptându-i la bărbăţie, la 
răbdare şi la înfruntarea morţii pentru Hristos. 


În acea vreme, împăratul Dioclețian, zăbovind în Acvileia şi îngrijindu-se despre 
aceasta cu sârguință, ca nici unul din creştini să se tăinuiască ori să scape din 
mâinile lui, i s-a vestit de la Roma că s-au umplut temniţele de mulțime de creştini, 
pe care în multe feluri muncindu-i, nu se leapădă de Hristosul lor, şi că toţi au 
învăţător pe Hrisogon, pe care-l ascultă, ţinându-se de învățătura lui. Împăratul a 

poruncit ca toţi să fie daţi la munci şi la moarte, iar Hrisogon să se trimită la dânsul, 
căci socotea că dacă va birui pe Hrisogon, apoi va birui şi pe ceilalţi creştini. 


Deci, fiind dus Sfântul Hrisogon la împărat spre întrebare, îi urmă lui de departe şi 
Anastasia. Văzându-l împăratul, mai întâi a vorbit cu dânsul cu cuvinte blânde, 
zicându-i: "Primeşte sfatul meu cel bun o! Hrisogoane, şi te împărtăşeşte credinţei 
noastre. Fă cele plăcute zeilor şi îţi alege cele de bucurie, decât cele de nevoi, cum 
şi cele de folos, mai vârtos decât cele nefolositoare şi să ştii că, nu numai de muncă 
vei scăpa, ci îți vom dărui lumina cea dulce şi îndată te vom pune eparh al cetăţii 
celei mari, adică peste Roma”. 


Sfântul a răspuns: "Eu un Dumnezeu am cunoscut şi pe EI îl socotesc mai dulce 
decât toată lumina, mai iubit decăt toată viaţa şi mai de folos decât toate comorile. 
În El cred cu inima şi cu gura Îl mărturisesc, cu sufletul Îl cinstesc şi genunchii mei 
spre EI îmi plec, înaintea tuturor. lar mulțimea zeilor tăi, basmele şi pe diavol 
niciodată nu-i voi cinsti, ca şi Socrat, care zice: Se cuvine a fugi de aceia cu toată 
tăria, că sunt înşelători de oameni şi dovediţi ca pierzători de suflete. lar darurile 
şi cinstirile cele făgăduite de tine mie, nu le socotesc mai bune decât visul şi 
umbra”. 


Deci, neputând a răbda mai mult împăratul nişte graiuri ca acestea ale lui Hrisogon, 
a poruncit ostaşilor să-l ia şi, ducându-l într-un loc pustiu, să-i taie capul. Şi aceasta 
făcându-se, a aruncat trupul său în mare, iar în acele părți unde l-a aruncat, nu 
departe, era preotul Zoil, bărbat sfânt şi trei fecioare surori cu trupul şi cu duhul, 
adică Agapi, Hionia şi Irina. Acel preot, prin oarecare descoperire dumne- 
zeiască, înştiințându-se despre trupul Sfântului Hrisogon, l-a luat împreună cu 
capul şi, punându-l într-un sicriu, l-a ascuns în casa sa. 


La treizeci de zile i s-a arătat Sfântul Hrisogon în vis, zicându-i: "Să ştii că într- 
aceste nouă zile, acele trei fecioare ale lui Hristos, care viețuiesc lângă tine, vor fi 
luate spre mucenicie, iar tu spune roabei Domnului, Anastasia, ca să aibă grijă de 
dânsele, deşteptându-le către nevoinţa cea cu bărbăţie, până când se vor încununa 
prin pătimire. lar tu să fii cu bună nădejde că vei primi roadele cele dulci ale 
ostenelilor tale. Căci degrabă te vei libera de aici şi te vei duce către Hristos, 
împreună cu cei ce au pătimit pentru EI". 


Și s-a făcut această descoperire şi Sfintei Anastasia, care, fiind îndemnată de Duhul 
lui Dumnezeu, a venit la casa preotului, pe care niciodată nu-l ştia şi l-a întrebat: 


Ma Deci, aflând casa lor, cu dragoste a vieţuit o noapte cu 

ele, spunându-le multe cuvinte mântuitoare de suflet şi pline de dumnezeiasca 
dragoste, prin care le deştepta a răbda cu bărbăţie, până la sânge, pentru Mirele lor 
Hristos. Apoi a văzut şi moaştele Sfântului Hrisogon, mucenicul lui Hristos şi al 
său iubit dascăl, plângând lângă dânsele cu lacrimi fierbinţi, încredințându-se 
rugăciunilor lui. După aceea s-a întors în Acvileia şi s-a făcut precum a zis Sfântul 
Hrisogon preotului Zoil în vis, căci acel preot, în curgerea celor nouă zile, s-a mutat 
către Domnul. 


Împăratul cel fărădelege, auzind de cele trei fecioare, a poruncit să le aducă la 
privelişte. Întâi a început a le momi cu blândeţe, lăudându-le cu cuvinte 
linguşitoare pentru frumuseţea lor, făgăduindu-le să le mărite după bărbaţi de bun 
neam şi bogaţi şi să le dăruiască multe şi mari daruri, dacă se vor închina idolilor. 

Sfintele muceniţe Agapia, Hionia şi Irina 

Cea mai mare în vârstă, care se chema Agapi, ca să-şi arate dragostea sa către 
Dumnezeu, cu multă îndrăzneală a răspuns: "Să nu pui nicidecum în mintea ta, o! 
împărate, că ne vom înfricoşa de muncile cele cumplite sau de moartea cea aspră 
sau că ne va birui pe noi strălucirea neamului sau că ne vom mâhni pentru 
frumuseţea trupului, sau că vei slăbi cu momeli tăria sufletului nostru, ca să vindem 
buna-credinţă. Cu cât ne vei munci mai cumplit, cu atât ne vei folosi mai mult". 
Deci, văzând împăratul atâta îndrăzneală a acelei fecioare s-a mâniat şi având 
trebuinţă a se duce în Macedonia, le-a închis în temniţă. Apoi a poruncit lui Dultie, 
eparhul, ca să le ispitească cu sârguinţă şi să le muncească cu felurite munci. 


Anastasia, împreună pătimitoarea, după obiceiul ei umblând pe la cei ce pătimeau 
prin închisori, îndată a venit şi la sfintele fecioare, pe care le-a mângâiat cu 
nădejdea ajutorului celui nedepărtat al lui Hristos şi cu biruinţa asupra vrăjmaşului. 
lar răul Dultie, fiind foarte desfrânat şi înverşunat, văzând frumuseţea celor trei 
fecioare, a voit să le batjocorească. Deci s-a dus singur la temniţă, ca să 
împlinească cu fapta lucrul cel cugetat, dar Dumnezeu, vrând să izbăvească pe 
roabele Sale de o ispită ca aceea, l-a făcut să greşească locul şi, socotind că intră în 
temniţă, a intrat în bucătărie, unde erau vase multe mânjite, pe care îmbrăţişându-le 
şi sărutându-le ca un beat, socotind că erau acolo fecioarele acelea, s-a făcut negru, 
fiind plin de funingine pe toată faţa. 


După aceea, ieşind afară ca să meargă la palatul său, nimeni nu l-a cunoscut că este 
eparhul, ci socotea că este un ieşit din minţi şi îndrăcit. Unii râdeau de dânsul, iar 
alții îl băteau ca pe un ieşit din minţi. Ajungând cu multă greutate la palat nu-l lăsau 
ostaşii să intre înăuntru, ci îl împingeau afară şi îi dau ghionturi, pentru că nimeni 
nu credea să fie eparhul. Târziu, de abia rudeniile sale l-au cunoscut şi l-au adus în 
casa sa şi, după ce şi-a venit în simțţiri, zicea că i-au făcut aceasta creştinii cu 
farmecele, mâniindu-se asupra lor foarte mult. Deci a adus pe cele trei fecioare 
înaintea lui şi a poruncit să le dezbrace de haine şi să le dezgolească cu totul ca să 
le poarte prin târg, spre răzbunarea ruşinării lui. Dar o! lucrurile Tale cele slăvite 
Doamne, Ziditorule al toate! s-au făcut cămăşile lor ca nişte piei şi s-au lipit aşa de 
trupurile lor, încât n-au putut nicidecum să le dezvelească muncitorii şi toți s-au 
înspăimântat de o minune înfricoşată ca aceea. 


Încă şi altă minune a urmat, căci dintr-aceasta pricină a orbit eparhul, prin puterea 
cerească, încât ridicându-l de pe scaun, ca pe o iarbă neînsuflețită, l-au pus în pat, 
iar în locul lui a venit eparh, de la împărat, un altul cu numele Sisinie. Acesta a 
aruncat în foc pe Sfânta Agapi şi pe Hionia, unde s-au şi sfârşit, dându-şi sufletele 
lui Dumnezeu, iar trupurile lor au rămas în foc, întregi şi nevătămate, neatingându- 
se focul nici de părul lor şi nici de haine. 

Drept aceea, iubitoarea de mucenici Anastasia a luat sfintele lor moaşte şi le-a 
îngropat cu multă evlavie, rugându-se lui Dumnezeu totdeauna să o învrednicească 
şi pe dânsa a lua cununa cea mucenicească. 


Pe Sfânta lrina o momea, de asemenea, Sisinie eparhul şi o îndemna ca să 
jertfească; dar ea, nesupunându-se, a început a o înfricoşa. Apoi văzând că nu se 
supune, a zis către dânsa: "Să ştii că de nu mă vei asculta te voi pune la un loc 
arătat şi văzut de tot poporul, unde să vină fiecare să te batjocorească şi să-ţi spurce 
sufletul şi trupul”. 


lar ea a răspuns: "Nădăjduiesc în Stăpânul meu lisus Hristos, că-mi va izbăvi 
picioarele mele de cursele tale şi va păzi sufletul meu neîntinat, iar dacă mă voi 
întina cu sila, pentru aceasta nicidecum n-am păcat, că fără de voia mea se face”. 


Atunci ighemonul a dat-o pe dânsa ostaşilor s-o ducă la casa de desfrânare şi a 
poruncit să meargă la dânsa, fără de sfială, oricare ar voi. Dar Dumnezeu n-a 
zăbovit, ci a trimis pe sfinţii săi îngeri ca pe nişte ostaşi şi au dus-o pe dânsa 
deasupra unui munte, parcă în ciuda ighemonului, care, văzând o minune ca 
aceasta, n-a încetat cel neputincios de a face război cu Atotputernicul Dumnezeu şi 
alerga nebunul la munte călare, ca să o 1a cu sila. Şi iarăşi a urmat o minune, căci 
vedea pe fecioara de departe, dar nu putea să se apropie nicidecum de dânsa, că îl 
împiedica o putere dumnezeiească nevăzută, ca şi cum ar fi fost înaintea lui un zid 
nebiruit. Apoi având ochi, nu vedea şi alerga împrejurul muntelui, pipăind fără 
folos şi s-a muncit în deşert, până seara rătăcind. Atunci un ostaş aruncând cu 
săgeata asupra muceniţei a trecut aceea printr-însa, astfel voind Dumnezeu. lar 
sfânta, mulțumind lui Hristos că a păzit-o pe dânsa fără prihană, şi-a dat în mâinile 
Lui fericitul său suflet. 


După ce s-a dus ighemonul, Sfânta Anastasia a luat moaştele ei şi le-a îngropat 
împreună cu celelalte, cu cinste şi cu mirositoare tămâieri. 


Apoi Sfânta Anastasia umbla din cetate în cetate şi din latură în latură, slujind 
sfinților care erau ţinuţi prin legături, chivernisind cu averile sale pe legaţii lui 
Hristos de mâncare, de băutură şi de toate doctoriile, făcând uşurare celor ce erau în 
strâmtorare mare şi celor ce slăbeau cu trupul cumpărându-le cu aur uşurarea din 
legăturile cele grele şi de lungă vreme. Pentru această pricină, ea s-a numit 
vindecătoare de răni, căci pe mulţi i-a dezlegat în taină din legături. Prin purtarea sa 
de grijă multora a adus uşurare, pe mulţi i-a tămăduit de răni nevindecate, 
ostenindu-se cu mâinile sale şi doftorind pe mulţi care erau pe jumătate morţi, apoi, 
prin slujirea sa i-a înviat şi i-a dăruit sănătoşi pentru muncile ce erau să vină. 

Sfânta Anastasia învățase şi meşteşugul doftoriei şi singură tămăduia pe cei răniţi şi 
pe mâinile sale îi purta pe aceia, care nu puteau să-şi ţină nici picioarele, nici 
mâinile, avându-le sfărâmate şi rănite pentru Hristos. Apoi singură le dădea acelora 
hrană în gură, îi adăpa şi le oblojea rănile şi bubele. Aceasta îi era ei spre mare 
bucurie şi veselie, de a sluji cu osârdie, ca Însuşi lui Hristos, acelora care pătimeau 
pentru mărturisirea numelui celui prea dulce al Domnului. Pentru aceasta cu tot 
cugetul se îngrijea, în toate chipurile se sârguia şi întru aceasta se ostenea cu toată 
tăria, biruind neputinţa firii sale, cu tăria sufletului, cu bărbăţia şi cu dragostea către 
Dumnezeu şi către cei de aproape; iar mai vârtos către sfinții pătimitori, care 
totdeauna sunt aproape de Dumnezeu, despre care zicea împreună cu David: lar 
mie foarte îmi sunt cinstiți, prietenii tăi, Dumnezeule. 


SR o e 


Mergând Sfânta Anastasia, vindecătoarea de răni, în Macedonia şi acolo, 
îndeletnicindu-se în obişnuita slujire a sfinților, a făcut cunoştinţă cu o văduvă 
foarte tânără cu numele Teodotia, care era cu neamul din părțile Bitiniei, din 
cetatea Niceea. Aceasta a rămas văduvă cu trei prunci, după bărbatul său care 
murise şi îşi avea locaşul în Macedonia, petrecându-şi zilele văduviei sale cu bună- 
credinţă şi întru creştinească mărturisire. Fericita Anastasia era găzduită de multe 
ori la aceea văduvă, iubind-o ca pe o roabă credincioasă a lui Hristos şi mângâindu- 
se împreună cu dânsa, prin cuvinte înțelepte, pentru dragostea lui Dumnezeu - 
pentru care, o! cât de mulţi sfinți şi-au pus cu osârdie sufletele lor! După câtăva 
vreme, Teodotia a fost cunoscută că e creştină, deci au prins-o şi au dus-o la 
împărat, care a supus-o întrebărilor. Unul din cei de faţă, cu numele de Levcadie, 
rănit fiind de frumuseţea ei, a rugat pe împărat să i-o dea de femeie şi să nu o piardă 
pe ea. Împăratul s-a învoit îndată la cererea lui, nădăjduind că mai degrabă va reuşi 
bărbatul acela s-o întoarcă spre zei. 


Deci, luând Levcadie în casa sa pe Teodotia, împreună cu fiii săi, ce n-a făcut ca s- 
o amăgească? A rugat-o, sfătuind-o, momind-o şi îngrozind-o ca să facă aceste 
două: adică, să se lepede de Hristos şi să voiască a fi lui femeie. 


lar Teodotia răspundea: "De pofteşti bogăţiile mele, iată, toate ţi le dau de bună 
VOIE, iar de te sârguieşti a mă avea pe mine de femeie, nu nădăjdui, ci lasă-mă să 
slujesc lui Hristos, ca în locul tuturor bogățiilor, numai pe Hristos să-l moştenesc. 
lar dacă, iubind frumuseţea mea, mă pofteşti şi te nevoieşti a mă întoarce de la 
Hristosul meu, apoi să ştii că alegi lucrurile cele cu neputinţă; căci mai lesne vei 
schimba frumuseţea mea în urâciune şi viaţa în moarte, decât să poţi întoarce 
mintea mea de la Hristos şi să mă aduci spre a voi nunta cu tine". 

În acele zile Levcadie, a avut nevoie a merge cu împăratul care se ducea undeva. 
Deci s-a dus, lăsând pe Teodotia în casa sa şi a zăbovit în acea cale multă vreme. 
Astfel Teodotia, având puţină linişte, slujea împreună cu Sfânta Anastasia, celor 
legați; pe cei bolnavi tămăduindu-i, pe cei morţi îngropându-i şi pe cei vii 
întărindu-i spre mai mari nevoinţe. Şi iarăşi s-a vestit lui Dioclețian că s-au umplut 
temniţele de prin cetăţi de creştini şi nu mai este loc pentru alţii. Atunci, păgânul 
tiran a poruncit ca să-i piardă pe toţi într-o noapte, ca să deşerte temnițele pentru 
primirea altor creştini. Şi aşa a fost rânduită o noapte pentru acel lucru rău, când 
mulțime mare de mucenici au fost trimişi la Hristos, către ziua cea neînserată. Pe 
unii i-au ucis cu sabia, pe alţii i-a înecat apa, pe alţii i-au ars cuptoarele cele de foc, 
iar pe alţii i-au primit de vii sânurile pământului. Apoi săpând şanţuri şi gropi 
adânci, i-a aruncat acolo de vii şi i-a astupat cu pământ şi cu pietre, ale căror nume 
se află scrise în cartea vieţii şi singur Dumnezeu le ştie. 


A doua zi, iubitoarea de mucenici, fericita Anastasia, venind după obiceiul ei la una 
din temnițe şi neaflând pe nimeni, a umplut văzduhul de plângere şi de tânguire. ŞI, 
fiind întrebată de ostaşii ce se întâmplaseră acolo, pentru ce se tânguieşte astfel, ea 
a răspuns: 












Iar ei aflând că este creştină, îndată au luat-o şi au dus-o 
la Flor, ighemonul Iliricului şi întrebând-o ighemonul dacă este creştină, ea a 
răspuns: 


După ce s-a înştiinţat ighemonul despre patria şi despre bunul ei neam, fiind din 
Roma şi din neam luminat, a întrebat-o: "Dar ce te-a silit pe tine la aceasta de ai 
lăsat Roma, patria cea prea slăvită şi ai venit aici?" 


Răspuns-a sfânta: 


Răspuns-a sfânta: 


Zis-a ighemonul: "Unde sunt aceia care se tem de Hristosul tău, despre Care 
grăieşti? Spune nouă ca să-i ştim”. 

Sfânta a răspuns: 





Neputând ighemonul a-i face vreun rău, fiind romană de neam mare, mai înainte 
până nu va înştiința pe împărat pentru dânsa, a scris toate cele ce ştia despre 
Anastasia şi a trimis la Dioclețian. EI ştia prea bine pe părinţi, pe bărbatul ei şi pe 
dânsa şi înțelegând cum că risipeşte averea rămasă de la părinţii săi, miluind pe 
creştinii cei săraci, vrând s-o ia de la dânsa, ca s-o moştenească el, a poruncit s-o 
aducă înaintea sa. Văzând-o, îndată a început a o întreba de avere, iubind mai mult 
bogăția decât pe zeii săi. Şi zicea: "Unde sunt vistieriile care ţi-au rămas de la tatăl 
tău?" 


Sfânta a răspuns: 





Împăratul văzând vorba ei cea liberă şi pricepând într-însa mărimea sufletului cel 
cu bărbăţie, apoi nenădăjduind a o birui cu cuvinte, nici a lua ceva din bogăţia ei, 
de a cărei împărțire auzise, se temea a se da mai mult în vorbă cu dânsa, ca să nu fie 
ruşinat de cuvintele ei cele înțelepte. Deci a poruncit să o ducă la eparh, zicând: 
"Nu se cuvine mărimii împărăteşti a vorbi cu o femeie fără minte". 


ŞI a început eparhul a vorbi către dânsa cu cuvinte de pace, zicând: "Pentru ce, o! 
femeie, nu voieşti a aduce jertfă zeilor, precum aducea tatăl tău şi de ce, lăsându-i 
pe dânşii, cinsteşti pe Hristos? Ori nu ştii că S-a născut din iudei şi a fost omorât de 
ei ca un făcător de rele?" 


Anastasia zise: - 

Eparhul a strigat cu mânie: "Acest lucru al tău, fără de Dumnezeu, nici nu voiesc a- 
] auzi cu urechile”. 


Sfânta, râzând, a zis: 





Judecătorul, tăind vorba, a zis: "Prea dumnezeiescul nostru împărat a poruncit ca 
toate cuvintele deşarte lăsându-le, din două să alegi una: sau să te pleci să jertfeşti 
zeilor, sau să te pierdem rău”. 


Sfânta a răspuns: "A muri pentru Hristos nu este pieire, ci odihnă în viaţa cea 
veşnică". 


După mai multe cuvinte zise unul împotriva altuia, eparhul, văzând că sfânta este 
neînduplecată, s-a dus şi a spus împăratului. Dioclețian, mâniindu-se foarte şi 
gândindu-se ce va face cu dânsa, unul din sfetnici l-a sfătuit ca s-o dea lui Ulpian, 
arhiereul Capitoliei, ca acela sau cu cuvinte să o înduplece sau să o silească prin 
munci, iar de nu se va pleca, să o piardă prin moarte şi toată averea ei, câtă a mai 
rămas, să se ia la Capitoliu. Plăcându-i împăratului acest sfat, a trimis îndată pe 
Anastasia lui Ulpian, mai marele tuturor slujitorilor idoleşti. 


Luând-o, Ulpian a dus-o cu cinste în casa sa, vrând cu vicleşug a o îndupleca mai 
lesne decât cu îngroziri. Şi, după multe vorbe sfătuitoare şi linguşitoare, a pus 
înaintea ei de amândouă părțile lucruri potrivnice, toate cele frumoase ale lumii 
acesteia şi toate uneltele de muncă, care sunt înfricoşate vederii. De o parte pietre 
scumpe, iar de alta săbii ascuţite de amândouă părțile; aici paturi de aur şi de 
cristal, împodobite cu aşternuturi de mult preţ, iar dincolo paturi de fier arse, pline 
de cărbuni aprinşi. De o parte gherdanuri, cercei şi diferite feluri de podoabe de aur 
şi de mărgăritar, iar de alta obezi, lanţuri şi legături de fier; aici oglinzi luminate şi 
toate cele ce sunt de trebuinţă spre împodobirea femeiască, iar acolo piepteni de 
fier, gătiți spre dărăpănarea trupului, cleşti şi ţepi de fier pentru ruperea lui. De o 
parte haine frumoase şi foarte scumpe, iar de alta hârburi şi pânze aspre cu care s- 
au obişnuit muncitorii a freca rănile mucenicilor. 


Pentru ce a făcut aceasta acel om viclean şi maestru? Pentru ce a pus împotriva 
celor frumoase, pe cele înfricoşate, împotriva celor de bucurie, cele de scârbă şi 
împotriva celor moi, pe cele aspre? Ori ca să înşele, ori ca să înfricoşeze cu acestea 

pe mireasa lui Hristos, care nu băga seama de amândouă: nici pe cele frumoase nu 
le poftea, nici de cele aspre nu se temea ca să fugă, ci se pleca cu mai mare voinţă 
spre uneltele de muncă, decât către podoabele cele scumpe femeieşti. Şi ce a sporit 
ticălosul? Numai în ceea ce zicea proorocul: "şi a minţit strâmbătatea". Căci toate 
acelea neştiind el, le-a rânduit spre a sa ruşinare şi înfruntare, iar de aici s-a văzut 
cea mai mare bărbăţie şi dragoste pentru Hristos. Apoi că scornirea şi măiestria lui 
este deşartă şi în zadar şi-a arătat vicleşugul şi înşelăciunea. Şi a zis el către sfântă: 
"Alegeţi din amândouă părțile ceea ce doreşti”. 


Atunci Anastasia, căutând spre cele lumeşti, a zis: VĂ 


uitându-se la lanţuri şi la toate uneltele de muncă a zis: 









Arhiereul, cruțând-o şi sperând încă, i-a Eau trei zile de Gein ireal Du muceniței, 
panica) i inu aceasta, a ZIS: (RR zii VI 


Arhiereul idolesc a zis: "Au doară şi tu îți alegi moarte asemenea cu a Hristosului 
tău, nebuno?" 


Iar muceniţa, auzind de moartea lui Hristos, s-a umplut de bucurie şi a zis: 


Atunci a întrebat arhiereul: "Ce este cuvântul acesta, amin?”. 


Răspuns-a sfânta: 





Deci, a poruncit Ulpian să o ducă pe dânsa până în trei zile la nişte femei cunoscute 
ale ei, care îi erau mai înainte vecine şi prietene, ca să o înduplece pe dânsa cu 
vorba lor şi să-i moaie inima ei, ca să se întoarcă la zeii părinteşti. Şi ce nu-i făceau 

acele femei viclene şi necurate? Câte cuvinte, câte sfaturi linguşitoare şi graiuri 
ispititoare care sunt obiceiurile femeilor, nu turnau în urechile ei, aducându-i 
aminte de frumuseţile şi dulceţile lumii acesteia? Dar ea n-a auzit nimic şi în cele 
trei zile n-a băgat nimic în gură, nici apă, nici mâncare, ci a petrecut neîncetat 
strigând în inima sa către Hristos, Mirele său. 


Văzând Ulpian, după cele trei zile, pe Sfânta Anastasia că tot Îl mărturiseşte pe 
Hristos, şi stă ca un stâlp neclintit, ca un munte nemișcat, a judecat-o şi a dat-o la 
munci. Dar mai întâi a pofiit ticălosul (rănindu-se de frumuseţea ei) să întineze pe 
porumbiţa lui Hristos cea curată. Dar când a vrut să se atingă de dânsa, îndată a 
orbit şi mare durere a cuprins capul lui, încât răcnea ca un nebun şi striga către zeii 
săi, cerând ajutor. Şi a poruncit să-l ducă în capiştea idolească, nădăjduind că va 
dobândi vindecare de la aceia cărora le slujea, dar a primit în loc de ajutor, mai 
mare vătămare şi în loc de viaţă, moarte. Că acolo rău şi-a lepădat sufletul său şi s-a 
dus în iad la zeii săi şi a mers vestea despre minunea aceea la multe popoare, iar 
Sfânta muceniţă Anastasia a fost eliberată. 


leşind de acolo, a mers la Teodotia, cea mai sus pomenită, sora ei duhovnicească, 
care petrecea în casa lui Levcadie, comitul şi i-a povestit toate cu de-amănuntul 
câte a răbdat şi minunea ce a făcut Dumnezeu, precum şi mila ce a arătat spre 
dânsa. 


Apoi, după puţine zile, a venit şi comitul, întorcându-se din Bitinia şi iarăşi silind-o 
în chipul cel dintâi pe Teodotia, cu cuvinte bune şi cu îngroziri, o îndemna pe ea 
către amândouă fărădelegile, adică către necuraţii idoli şi către necurata nuntă. 
Văzând cum că nimic nu sporeşte, apoi înştiințându-se şi despre Anastasia, care era 
acolo, s-a umplut de mare mânie şi îndată luând pe Anastasia şi legând-o, a dat-o 
judecății. Pe Teodotia, împreună cu copiii săi a trimis-o legată la Nichita, antipatul 
Bitiniei, spunându-i prin scrisoare toate cele despre ea. 


Adusă fiind fericita Teodotia la antipatul acela şi în divan fiind întrebată şi fiind 
îngrozită cu munci grele, fiul ei cel mai mărişor, cu numele Evod, a zis atunci: 
"Noi, 0! judecătorule, nu ne temem de muncile omeneşti, care s-au obişnuit a 
mijloci trupului nestricăciune, iar sufletului nemurire, ci ne temem de Dumnezeu 
Care are putere să piardă sufletul şi trupul în gheena cea de foc!" Iar judecătorul 
îndată a poruncit ca înaintea maicii sale să-l bată pe copil cu vergi până la sânge. 
Maica, privind la aceea, se bucura şi întărea pe fiul său cu cuvinte ca să rabde cu 
bărbăție. 

După aceasta a dat pe sfântă unui om desfrânat şi înverşunat, cu numele Ertac, 
căruia îndată ce s-a apropiat de dânsa, i s-a schimbat faţa şi a început a-i curge 
sânge din nas. Apoi a strigat către antipat: "Vai mie, cum am pus mâna pe 
Teodotia, am văzut un tânăr încuviinţat şi prea strălucit, care mi-a dat o palmă atât 
de tare încât mi-a zdrobit nările". 


Acestea auzindu-le neînţelegătorul acela şi o minune ca aceasta văzând-o, în loc să 
cunoască pe Dumnezeu, Care păzeşte curăţenia celor cu întreagă înţelepciune, el 
mai vârtos a înnebunit şi nu a crezut, ci a socotit că este vrăjitorie şi ispitea pe 
muceniţă cu înfricoşări, zicând: "De nu te vei închina nemuritorilor zei, vei vedea 
înjunghiaţi înaintea ta pe iubiți tăi fu”. 


lar sfânta a zis: "Aceasta o şi doresc, ca fiind vie, să trimit către Stăpânul Hristos pe 
fiii mei, la limanul cel mântuitor şi atunci şi eu să le urmez, ca împreună să ne 
veselim totdeauna”. 


Cuvintele acelea foarte mult au tulburat pe tiran. Pentru aceea a poruncit să ardă un 
cuptor, în care a intrat maica cu fiii, bucurându-se şi mulțumind Domnului. Și astfel 
şi-au dat sfintele lor suflete în prea curatele Lui mâini. În acest chip Sfânta 
Teodotia, cu fiii săi, au primit fericitul sfârşit. 


Sfânta Anastasia, vindecătoarea de răni, în acea vreme era ţinută în legături la 
ighemonul Iliricului. Acela fiind iubitor de aur şi auzind că Anastasia este din cei 
bogaţi şi are avere multă, a chemat-o la o parte şi 1-a zis: "Te ştiu pe tine o, femeie, 
că eşti bogată şi eşti credincioasă. Deci, ascultă porunca Hristosului tău, Care vă 
porunceşte să treceţi cu vederea toate bogăţiile şi să vă faceţi săraci. Lasă-mi 
bogăția ta, împlinind astfel porunca lui Hristos şi din mâinile noastre te vei elibera; 
apoi, fără de temere şi neoprită, vei sluji Dumnezeului tău”. 


Prea înfeleapta Anastasia la aceasta a răspuns cu bună înțelegere: WE 





Ighemonul, mâniindu-se, a închis-o într-o temniţă întunecoasă şi a chinuit-o cu 
foamea timp de treizeci de zile, dar ea se hrănea cu nădejdea către Hristos, Domnul 


Ar Dr De De Dr de De Ar Dr De De De De Dr Dr De de De e de dr fr Ar A 


Xp XP 2 XP 3 ID e E 30 IE 3 2 2 E E E 30 E 30 3 De DE DP E IE IE E IE XX 


Dr Ar Dr Dr Ar Dr dr dr dr dr dr de dr de de de De dr dr e de Ar A dr dr 


Xp PP Pe IP IP IP 3 3 II II II 2 E E E XXX 


său, căci Acela îi era hrană dulce şi mângâiere întru strâmtorare. În toate nopțile i 
se arăta Sfânta muceniţă Teodotia, care umplea inima ei de bucurie şi o întărea. Şi 
vorbind multe cu dânsa, odată a întrebat-o: "Cum vine ea la dânsa după moarte?". 
Iar 'Teodotia i-a spus că sufletelor mucenicilor li s-a dat acest dar deosebit de la 
Dumnezeu, ca, după ducerea lor de la cele pământeşti, să vină la cei care ar voi să 
vorbească cu dânşii şi să-i mângâie. 





Sfânta muceniţă Teodota 


După ce au trecut treizeci de zile, văzând-o ighemonul, că n-a slăbit de foame, ci 
este sănătoasă şi cu faţa luminată, s-a mâniat asupra celor ce au străjuit-o, socotind 
că i-au dat hrană şi închizând-o într-o temniță mai întunecoasă, pecetluind-o cu 
pecetea sa şi punând strajă mai credincioasă, alte treizeci de zile a chinuit-o cu 
foame şi cu sete. lar ca ziua şi noaptea se hrănea şi se adăpa cu lacrimi, neîncetat 
rugându-se lui Dumnezeu. 


Scoţând-o după aceasta şi văzând neschimbarea feţii ei, a osândit-o la moarte, 
împreună cu alţi osândiţi, pentru felurite faceri de rele, să se înece în mare. Şi era 

între dânşii un bărbat drept-credincios, cu numele Evtihian, care pentru Hristos 
fiind hpsit de toată averea sa, spre aceeaşi moarte îl ducea. Deci, punându-i pe toţi 
în corabie, i-au dus pe mare. Ajungând în mijlocul mării, ostaşii s-au suit într-o 
barcă ce era pregătită pentru dânşii, iar corabia cu osândiţi, sfredelind-o în multe 
locuri şi făcând-o să se scufunde, ei au ieşit la mal. 


Când era să se înece corabia, deodată cei ce erau în corabie au văzut pe Sfânta 
muceniţă Teodotia îndreptând corabia către mal şi aşa au plutit fără primejdie. Toţi 
cei osândiţi, văzând acea minune şi fiind mântuiţi de înecare, au căzut la picioarele 
celor doi creştini, adică înaintea lui Evtihian şi a Anastasiei, vrând să se facă 
creştini. Deci, ieşind fără vătămare la mal, au fost învăţaţi credinţa în Domnul 
nostru lisus Hristos de către cei doi şi s-au botezat. Toate sufletele care s-au 
mântuit de înecare şi au crezut în Hristos erau o sută douăzeci. Înştiinţându-se 
despre aceasta ighemonul şi prinzându-i pe toţi, i-a pierdut cu felurite chinuri. lar 
pe Sfânta muceniţă Anastasia a poruncit să o întindă între patru stâlpi, să o lege şi 
să o ardă cu foc. 





Astfel s-a săvârşit nevoinţa pătimirii sale, fericita vindecătoare de răni, dezlegându- 
se din legăturile cele trupeşti şi ducându-se către dorita uşurare cerească. lar sfântul 
ei trup, cerându-l de la femeia ighemonului o oarecare femeie drepteredincioasă, cu 
numele Apolinaria, l-a luat nevătămat de foc şi l-a pus în grădina casei sale. Apoi, 

după o vreme, încetând prigoana, a ridicat biserică peste mormântul ei. După mulţi 
ani acele cinstite moaşte ale Sfintei Muceniţe Anastasia au fost aduse în 
Constantinopol, spre apărarea şi mântuirea cetăţii şi întru slava lui Hristos, 
Dumnezeul nostru, prea mărit, împreună cu Tatăl şi cu Sfântul Duh, în veci. Amin. 

Sinaxar - Pomenirea Sfintei marii muceniţe Anastasia Romana, izbăvitoarea 
de otravă 


ȘI (e au 





In această lună (decembrie), în ziua a douăzeci şi doua, pomenirea Sfintei marii 
muceniţe Anastasia Romana, izbăvitoarea de otravă. 


Sfânta şi prea viteaza muceniță Anastasia a trăit în Roma, pe vremea împăratului 
Dioclețian. Era fica unui elin, cu numele Prepexastu şi al unei creştine cu numele 
Fausta. A învăţat credinţa creştină de la mama ei, iar Sfintele Scripturi de la un 
bărbat insuflat de Dumnezeu şi binecredincios, cu numele Hrisogon. 


Părinţii au măritat-o cu un elin, numit Publie. Din pricina necredinţei lui, sfânta se 
purta cu el fără dragoste; se prefăcea totdeauna bolnavă, ca să nu aibă nici o 
legătură cu el. Se îmbrăca cu haine proaste şi sărăcăcioase; stătea de vorbă numai 
cu femei nevoiaşe; slujea pe ascuns pe cei ce pătimeau pentru Hristos, intra în 
închisorile în care se aflau, le spăla şi le ungea rănile cu untdelemn şi le dădea 
hrană potrivită, însoţită fiind totdeauna de o slujitoare. Pentru toate aceste fapte, 
întâi a fost închisă de soţul ei, că îi ştia faptele. S-a întâmplat însă că soţul ei s-a 
înecat într-o furtună pe mare. 

Rămasă liberă, Anastasia a împărțit toate averile ei săracilor. După aceea, fără să se 
mai teamă, slujea celor ce pătimeau pentru Hristos; pe cei care mureau îi lua şi-i 
îngropa cu cinste. 


A îndemnat pe mulți la mucenicie. A fost prinsă, supusă la chinuri de mulţi 
ighemoni împreună cu alte femei. In timpul chinurilor şi-a luat cununa muceniciei. 


PP XP IP 3 IE E 0 E 30 E 3 2 2 2 2 E 30 30 IE IE 2 E E E XX 
Xp PP XP 3 ID e e 30 IE 3 2 2 E 2 E 30 30 IE IE De E DP E 0 IE E E XX 


Ar Dr De De Dr de De Dr De De De De De Dr Dr De de De e de dr fr Ar A 


Die De de e Ar e De De De dr De dr Dr De De De De De Dr Dr De de de dr drd 


Xp PP XP 3 ID E E 30 E 3 2 2 2 2 E 30 30 IE IE 2 E 2 E E XX 


Iulian Dumitraşcu - Calendar Ortodox - ţ) Sfântul ierarh Petru Movilă, 
mitropolitul Kievului; Sfânta mare muceniţă Anastasia 






SF. GRI. 
PETRU 
MOVILĂ 





Sfântul ierarh Petru Movilă s-a născut la Suceava, la 21 decembrie 1596, ca fiu al 
lui Simion Movilă - mai târziu, domnitor în Muntenia şi în Moldova - şi al soţiei 
sale, Marghita. 


De mic copil a învăţat carte şi a fost crescut în frica de Dumnezeu, sub povă-ţuirea 
unchiului său Gheorghe, mitropolitul Moldovei, care, împreună cu un alt unchi al 
său - leremia, domn al Moldovei, au ctitorit Mănăstirea Suceviţa. De aceea 
îndrăgea de mic viaţa călugărească şi avea o deosebită evlavie la Sfântul loan cel 
nou, ale cărui cinstite moaşte ocroteau Moldova. 


După uciderea tatălui său, în 1611, Petru a pribegit cu familia în Muntenia, apoi s-a 
aşezat definitiv în Polonia. Aici el şi-a continuat studiile la şcoala ortodoxă a 
„Frăţiei” din Liov, unde a învăţat nu numai teologia, ci şi multe limbi străine, dar în 
special limbile greacă şi latină. 


După obiceiul vremii, ca fiu de nobil, a fost nevoit să facă şi studii militare. Totuşi, 
în scurt timp s-a dovedit mai degrabă un iscusit ostaş duhovnicesc, în apărarea 
Ortodoxiei, ameninţată de prozelitismul romano-catolic şi cel calvin. 

Situaţia ortodocşilor din Ucraina de atunci era foarte gravă, mai ales în timpul 
regelui Sigismund al III-lea, care a lipsit Ortodoxia de dreptul la existență, con- 
fiscând astfel multe biserici şi chiar averile personale ale ortodocşilor care refuzau 
unirea cu Roma. De aceea, tânărul Petru s-a retras la Rubejovka, nu de-parte de 
Kiev, unde a ctitorit o biserică de lemn cu hramul „Sfântul loan cel nou de la 
Suceava”. 


De aici mergea adeseori la Lavra Pecerska (adică „a Peşterilor”), rugându-se 
Sfinților cuvioşi ale căror moaşte întregi se află acolo, ca să-l călăuzească în via-ţă. 


După cinci ani petrecuţi în liniştire şi studierea Sfintei Scripturi şi a Sfinţilor 
părinţi, a intrat în obştea Lavrei Pecerska unde, în noiembrie 1627, a fost călu-gărit 
cu acelaşi nume de Petru, iar după numai câteva luni a devenit egumen, fiind ridicat 
la treapta de arhimandrit. 


Alegerea făcută de obştea Lavrei Pecerska, care era pe atunci stavropighie a 
Patriarhiei Ecumenice, a fost confirmată şi de patriarhul Chiril Lukaris al Con- 
stantinopolului. 


Arhimandritul Petru Movilă, chiar din primii ani de călugărie şi până la sfârşitul 
vieţii sale, s-a nevoit spre biruirea patimilor cu post, rugăciune şi mari osteneli, şi a 
purtat în ascuns, pe sub hainele obişnuite, o cămaşă ţesută din păr foarte aspru, ce 
avea presăraţi pe dinăuntru nişte nasturi de fier. 


Mai purta pe trup o cingătoare tot din fier, cu dinți ascuţiţi, spre a-şi smeri tru-pul. 
Se ruga foarte mult, făcea multe metanii şi vărsa multe lacrimi. Cu toate acestea, 
nevoinţa nu l-a împiedicat de la lucrarea cărturărească şi de păstor sufle-tesc. 


În doar cinci ani de stăreţie la Pecerska, arhimandritul Petru a săvârşit o bogată 
lucrare bisericească şi culturală, tipărind multe cărţi spre apărarea Ortodoxiei de 
prozelitismul catolic şi întemeind un colegiu, la Lavra Pecerska, colegiu care, mai 
târziu, va deveni „Academia Duhovnicească” de la Kiev. 


Pentru buna chivernisire a Academiei, sfântul a dat în folosinţa ei bunurile sale de 
la Rubejovka, pe care le dobândise înainte de călugărie. 


Murind bătrânul mitropolit lov Boreţki, arhimandritul Petru a fost ales ca mitro- 
polit al Kievului, Galiției şi a toată Rusia Mică. Hirotonia în arhiereu a avut loc la 
28 aprile 1633, în fruntea soborului aflându-se patriarhul Teofan al lerusa-limului. 

Ca mitropolit, vreme de 13 ani, s-a preocupat în primul rând de tipărirea cărților 
bisericeşti, cunoscându-se peste 50 de cărți îngrijite de el. Printre cărțile de sluj-bă, 
cele mai însemnate sunt „liturghierul” (1629), „Evanghelarul” (1636), 
„Apostolul” (1638), „Psaltirea” (1640), precum şi „Trebnicul” adică „Molit- 
felnicul” (1646). 


Dintre cărțile de apărare a Ortodoxiei amintim „Lithos” („Piatra”) (1644), în care 
arată netemeinicia învățăturilor apusene despre primatul papal şi despre purcederea 
Duhului Sfânt de la Fiul, printr-o expunere paşnică şi obiectivă a dogmelor 
ortodoxe. 


Cea mai importantă lucrare a acestui sfânt ierarh este însă „Mărturisirea Orto- 
doxă”, revizuită şi corectată de învățatul teolog grec Meletie Sirigul, apoi apro-bată 
de Sinodul de la Iaşi, din anul 1642. Acest Sinod s-a ţinut în Mănăstirea „Sfinţii trei 
Ierarhi” şi la el au participat trimişi ai Patriarhiei de Constantinopol, ai Bisericii din 
Kiev şi ai Bisericii Moldovei, în frunte cu Sfântul mitropolit Varlaam. 


Fiind semnată, ulterior, de patriarhii Constantinopolului, Alexandriei, Antiohiei şi 
Ierusalimului, ea a devenit o „Mărturisire de credinţă” a întregii Biserici Ortodoxe. 


Deşi departe de plaiurile natale, marele ierarh al Kievului n-a uitat de poporul 
român din care a provenit şi l-a ajutat ori de câte ori a fost nevoie. EI a trimis 
tipografii la Târgovişte, la Câmpulung şi la Govora, iar la Iaşi, pe lângă tipo-grafie, 
a trimis şi patru profesori pentru noua Academie înființată de drept-credinciosul 
voievod Vasile Lupu, după modelul celei de la Kiev. 


A trecut la Domnul în ziua de 22 decembrie 1646, fiind îngropat în biserica mare a 
Mănăstirii Pecerska. 


Toate bunurile sale le-a folosit pentru restaurarea de biserici, înfiinţarea de şcoli şi 
întreţinerea lor. Pentru vredniciile sale, mitropolitul Petru Movilă al Kievului a fost 
trecut în rândul sfinților, pe care i-a cinstit şi ale căror virtuţi le-a urmat cu 
stăruinţă. 


Troparul, glasul al 4-lea: Apărătorule și mărturisitorule al Ortodoxiei, lumi- 
nătorule al neamurilor, fiule al Moldovei şi părinte al Ucrainei, Sfinte ierarhe Petru, 
mult nevoitorule, roagă-te lui Hristos Dumnezeu, să ne apere credința şi să 
mântuiască sufletele noastre. 

Sfânta mare muceniţă Anastasia a trăit în vremea domniei lui Dioclețian (284-305), 
fiind dintr-o casă de bun neam. Şi tatăl ei, Pretextat cu numele, era păgân cu 
credinţă, iar mama sa Fausta, creștină. 


Și a fost încredinţată pentru învăţătura cărții unui dascăl, bărbat prea slăvit şi bine 
credincios, Hristogon, care, după aceea s-a făcut şi mucenic. Şi ai învăţat de la el 
Sfânta Carte, iar credinţa în Hristos o învață de la maica sa. Și se sârguia în citirea 
cărților creştinești, ziua şi noaptea, învățând Calea Domnului și întărindu-și inima 
în dragostea lui Dumnezeu. 


Tropar, glasul 4: Mieluşeaua Ta, lisuse, Anastasia, strigă cu glas mare: pe Tine, 
Mirele meu, te iubesc și pe Tine căutându-Te mă chinuiesc şi împreună mă 
răstignesc şi împreună mă îngrop cu Botezul Tău; şi pătimesc pentru Tine, ca să 
împărăţesc întru Tine; şi mor pentru tine, ca să viez pentru Tine; ci, ca o jertfă fără 
de prihană, primeşte-mă pe mine ceea ce cu dragoste mă jertfesc Ție. Pentru 
rugăciunile ei, ca un Milostiv, mântuieşte sufletele noastre. 


Și, trecând mama ei, Fausta, din această viaţă, a fost dată de tatăl ei după un băr-bat 
Puplie, de neam bun, dar păgân cu credinţă. Şi ea nu putea suferi o însoţire fără 
dragoste, pentru necredinţa lui, făcându-se pururea bolnavă. 


Și adeseori îşi schimba hainele cele luminate şi, pe ascuns, se îmbracă în haine 
sărace şi ieșea din casă, neştiind nimeni, numai o slujnică fiind pururea cu dânsa și 
slujea pe ascuns celor ce se chinuiau pentru Hristos, intrând în temniţele unde se 
aflau, scoțându-i din legături, ungându-le rănile, ştergând puroaiele şi întă-rindu-i 
cu bucate. 


Când bărbatul ei pricepu gândul ei, după cele ce făcea, pentru unele ca acestea, a 
fost dată mai întâi la chinuri, iar apoi a pus-o sub aspră strajă, ca piciorul ei să nu 
mai calce afară. Și ea se mâhnea că nu poate sluji pe mărturisitorii lui Hristos. 


Și s-a izbăvit, precum se izbăveşte o pasăre din cursa vânătorului, abia când băr- 
batul ei, trimis fiind de împăratul și umblând pe mare, corabia s-a scufundat de 
vifor şi el s-a înecat. Deci, sfânta, văzându-se liberă, şi-a împărțit toată averea la 
săraci şi slujea cu şi mai mare râvnă, celor ce se chinuiau pentru Hristos, iar du-pă 
sfârșitul vieţii lor îi lua şi-i îngropa cu cinste. 


ȘI îndemna pe mulți spre mucenicie, pătimind ea însăşi pentru credinţă. Iar, în cele 
mai de pe urmă, poruncind dregătorul s-o întindă între patru pari, să o lege şi să o 
ardă în foc, fericita şi-a luat cununa muceniciei. 

Proloage - Pomenirea Sfintei muceniţe Anastasia, vindecătoarea de răni (7304) 





Luna decembrie în 22 de zile: pomenirea Sfintei mucenițe Anastasia, 
vindecătoarea de răni (f304) 


Sfânta şi viteaza muceniţă Anastasia, din oraşul Roma, a trăit în vremea domniei lui 
Dioclețian (284-305), fiind dintr-o casă de bun neam. Și tatăl ei, Pretextat cu 
numele, era păgân cu credinţa, iar mama sa Fausta, creştină. Şi a fost încredinţată 
pentru învăţătura cărții unui dascăl, bărbat prea slăvit şi bine credincios, Hristogon, 
care, după aceea s-a făcut şi mucenic. Şi a învăţat de la el Sfânta Carte, iar credinţa 
în Hrtistos o învăţa de la maica sa. ŞI se sârguia în citirea cărților creştineşti, ziua şi 
noaptea, învățând calea Domnului şi întărindu-şi inima în dragostea lui Dumnezeu. 


Şi, trecând mama ei, Fausta, din această viaţă, a fost dată de tatăl ei după un bărbat 
Puplie, de neam bun, dar păgân cu credinţa. Şi ea nu putea suferi o însoţire fără 
dragoste, pentru necredinţa lui, făcându-se pururea bolnavă. Şi adeseori îşi schimba 
hainele cele luminate şi, pe ascuns, se îmbrăca în haine sărace şi ieşea din casă, 
neştiind nimeni, numai o slujnică fiind pururea cu dânsa şi slujea pe ascuns celor ce 
se chinuiau pentru Hristos, intrând în temniţele unde se aflau, scoţându-i din 
legături, ungându-le rănile, ştergând puroaiele şi întărindu-i cu bucate. 


Când bărbatul ei pricepu gândul ei, după cele ce făcea, pentru unele ca acestea, a 
fost dată mai întâi la chinuri, iar apoi a pus-o sub aspră strajă, ca piciorul ei să nu 
mai calce afară. Şi ea se mâhnea că nu poate sluji pe mărturisitorii lui Hristos. 

Și s-a izbăvit, precum se izbăveşte o pasăre din cursa vânătorului, abia când 
bărbatul ei, trimis fiind de împăratul şi umblând pe mare, corabia s-a scufundat de 
vifor şi el s-a înecat. 


Deci, sfânta, văzându-se liberă, şi-a împărțit toată averea la săraci şi slujea cu şi 
mai mare râvnă, celor ce se chinuiau pentru Hristos, iar după sfârşitul vieţii lor îi 
lua şi-i îngropa cu cinste. 


ŞI îndemna pe mulți spre mucenicie, pătimind ea însăşi pentru credinţă. Iar, în cele 
mai de pe urmă, poruncind dregătorul s-o întindă între patru pari, să o lege şi să o 
ardă în foc, fericita şi-a luat cununa muceniciei. 


Intru această zi, învăţătură despre veacul acesta vremelnic şi despre Impărăţia 
cerurilor. 


Vremea ducerii de aici soseşte, să vă sârguiţi, dar, a vă îngriji şi a vă găti cu 
sufletele voastre, de vreme ce, după ducerea de aici, roada de pocăință sau de faptă 
bună să nu socotească cineva că va face. Că în iad, se zice: "Cine se va mărturisi 
sie 2 


» Aici sunt nevoinţele şi ostenelile, iar acolo cununile şi plățile, după legea 
poruncilor Domnului. 

» Aici este lupta cu vrăjmaşii, cei văzuţi şi nevăzuţi, iar acolo răsplata cea din 
vitejie şi din izbândă. 

» Aici este sârguinţa, iar acolo cinstea şi mărirea. 

> Aici este cumpărarea nevoinţelor, iar acolo adunarea câştigului. 

> Aici, ca în Scurt să spunem, lucrările binelui şi ale răului se fac, iar acolo 
este răsplătirea acestora. 


Deci, dar, pentru urmarea şi îndulcirea cea vremelnică a păcatului, nu numai că ne 
lipsim de bunătăţile cele veşnice, ci încă şi muncile celor fără de sfârşit ne dăm, că, 
zice Domnul: "Vor merge aceştia la osânda veşnică, iar drepţii la viaţa veşnică. 
(Matei, 25, 46). 


Deci, mai întâi, credinţa cea tare către Dumnezeu, neclintită în sufletele noastre, din 
toată puterea să o păzim. Dar încă şi a îndrăzni ne porunceşte Mântuitorul, zicând: 
"Îndrăzniţi, Eu am biruit lumea!" Şi iarăşi: "Nu vă temeţi de cei ce ucid trupul, căci, 
sufletul nu pot să-l ucidă, ci vă temeți mai mult de Cel ce poate şi sufletul şi trupul 
să le arunce în gheenă. Adevărat, zic vouă, de acela să vă temeţi.” Şi pomenirea de 
rău să nu o ţineţi, ca întru mânia voastră, să nu apună soarele. 

lar de va intra gând necurat întru cineva, apoi, îndată, sârguindu-se, să-l piardă pe 
acela cu rugăciunea. Că zice: "Fiţi sfinţi, precum Eu sfânt sunt!" Iar de lăcomie de 
averi, ca de ceea ce este maică a slujirii de idoli, să fugiţi. Şi încă mai vârtos, să 
iubiţi cumpătarea. 


Intru această zi, cuvânt al prea cuviosului părintelui nostru Efrem Sirul, despre 
pocăință şi umilinţă. 


Fraţii mei iubiţi, până avem vreme, să plângem întru rugăciunea noastră, ca să ne 
izbăvească pe noi Domnul de plânsul cel nesfârşit şi de scrâşnirea dinţilor şi de 
focul gheenei şi să ne bucure pe noi în viaţa cea fără de sfârşit, acolo de unde a 
fugit durerea, întristarea şi suspinul, unde nu este moarte şi stricăciune, ci numai 
bucurie şi veselie şi inimă bună şi celelalte bunătăţi, pe care le-a gătit Domnul celor 
ce-L iubesc pe El. 


Fericit, şi de trei ori fericit, este cel care se va învrednici de bunătăţile acestea şi 
vrednic de jale şi ticălos este cel ce se lipseşte de ele, că zice Domnul: "Ce va folosi 
omul, de va dobândi lumea toată, dacă sufletul său îşi va pierde?" Deci, să nu 
preţuim peste măsură veacul acesta, sărac şi trecător, ca să nu ne fie nouă şi mai 
amar focul cel neadormit şi viermele cel veşnic şi înveninat. 


Deşteaptă-te, o, leneşule, şi urmează în viaţa ta pe Hristos. Vezi pe cei ce sunt 
împreună cu tine, cum se nevoiesc şi se sârguiesc pentru mântuirea lor, cum 
candelele lor sunt luminoase şi gura lor pururea laudă pe Dumnezeu, Cel fără de 
moarte. Nu urma pe cei ce se risipesc, ci pe cei ce se nevoiesc; nu pe cei ce se 
desfătează, ci pe cei ce se înfrânează, nu pe cei ce râd, ci pe cei ce plâng, nu pe cei 
ce cântă din fluiere, ci pe cei ce se roagă; nu pe cei cu râsul, care cântă cântece 
drăceşti, ci pe cei ce cântă cuvinte duhovniceşti; nu pe cei ce lăutăresc, ci pe cei ce 
citesc. 


Să nu râvneşti celor bogaţi, ci celor smeriți cu duhul. Mulţumeşte Domnului 
împreună cu David. Intru smerenia noastră, şi-a adus aminte de noi Domnul. 


Nu iubi pe cei ce se îmbată, ci pe cei ce flămânzesc şi însetoşează. Nu pe cei 
iubitori de vrajbă şi sfăditori, ci pe cei împăciuitori. Nu pe cei aspri şi fără de 
omenie, ci pe cei paşnici şi milostivi. Nu pe cei dârji, ci pe cei blânzi. Să nu te 
numeri cu ocărâtorii, că ocărâtorii nu vor moşteni Împărăţia lui Dumnezeu. Şi toate 
ale lor sunt păcate. După cum zice Pavel: "La cei pângăriţi şi necredincioşi, nimic 
nu este curat. Ci şi mintea lor este pângărită, asemenea şi cugetul." Deci, păzeşte-ţi 
cu hotărâre sufletul tău, iubite. 

Vezi, o, frate, să nu ai vrajbă asupra cuiva, de este cu putinţă, nici măcar un ceas. 
Nici să dormi cândva, având vrajbă asupra cuiva, ca nu cumva noaptea să vă 
despartă pe voi unul de altul şi să afli osânda neiertată. 


Niciodată să nu încetezi a te ruga; când poţi pe faţă, iar când nu poţi, măcar în 
minte. Să nu aştepţi ziua Duminicii, nici loc deosebit, nici biserică, ci, oriunde te 
vei afla, în țarină, arând, ori pe cale umblând, ori oi păscând, ori în casa ta şezând, 
de rugăciunea ta să nu te depărtezi. 


Deci, vezi, o, iubite, să nu ai vrajbă asupra cuiva, că nu primeşte Dumnezeu rugă- 
ciunea celui ce unelteşte răul asupra vecinului său. 


Păzeşte-te să nu faci otrăviri, nici vrăji. lar tu, ca un ucenic credincios, fugi de 
acestea, având adevărul şi mântuitoarea şi de viaţă făcătoarea Cruce şi pe Domnul, 
Cel ce pe ea S-a pironit, care păzeşte pe toţi cei ce iubesc prea curata şi de viaţă 
făcătoarea Cruce. Lui 1 Se cuvine slava în vecii vecilor! Amin. 

Sfântul Nicolae Velimirovici - Proloagele de la Ohrida - Pomenierea Sfintei 
mari muceniţe Anastasia, izbăvitoarea din legături şi a celorlalţi împreună cu 
dânsa 


ă 


| . 


LE DE Pia 3 





(în Sinaxarul din Minei: "Izbăvitoarea de otravă”; în Vieţile Sfinţilor pe decembrie 
se arată că s-a numit şi "vindecătoarea de răni": "...Sfânta Anastasia umbla din 
cetate în cetate şi din latură în latură, slujind sfinților care erau ţinuţi prin 
legături, chivernisind din averile ei pe legaţii lui Hristos de mâncare, de băutură şi 
de toate doctoriile, făcând uşurare celor ce erau în strâmtorare mare şi celor ce 
slăbeau cu trupul cumpărându-le cu aur uşurarea din legăturile cele grele şi de 
lungă vreme. Pentru această pricină ea s-a numit şi vindecătoarea de răni, căci pe 
mulți i-a dezlegat în taină de legături. [...] Sfânta Anastasia învățase şi meşteşugul 
doftoriei şi singură tămăduia pe cei răniţi şi pe mâinile sale îi purta pe aceia care 
nu puteau să-şi ţină picioarele, nici mâinile, avându-le sfărâmate şi rănite pentru 
Hristos [...].” (Episcopia Romanului şi Huşilor, p. 420,) - Sublinierile tradu- 
cătoarei.) 


Această slăvită muceniţă a credinţei creştine s-a născut la Roma, într-o bogată 
familie senatorială, tatăl ei fiind păgân, iar mama ei creştină. Ea s-a lipit din frageda 
ei copilărie cu dragoste de Domnul lisus Hristos, călăuzită fund în învăţătura sfântă 
de evlaviosul ei preceptor, Hrisogon. 


Anastasia a fost obligată de tatăl ei să se căsătorească cu bogatul latifundiar păgân, 
Publius. Dar invocând o boală femeiască, Anastasia 1-a respins mereu pe soţul ei, 
păgânul. Din această pricină el a torturat-o cu privarea de libertate şi cu înfome- 
tarea. El a torturat-o încă şi mai ticălos atunci când a aflat că Anastasia cercetează 

în taină temniţele care gemeau de mulțimea creştinilor închişi şi torturați în ele, 
ducându-le lor provizii, îngrijindu-i, curăţindu-le rănile şi slăbindu-le legăturile. 


Dar prin purtarea de grijă a lui Dumnezeu, Sfânta Anastasia a fost eliberată din le- 
gătura împovărătoare a căsniciei. Publius a fost trimis de către împărat în Persia, şi 
s-a înecat în timp ce plutea pe mare. 


Sfânta Anastasia a putut atunci să-şi săvârşească în libertate sfânta ei lucrare, îngri- 
jind mucenicii creştini şi împărțind din belşug săracilor, nevoiaşilor şi scăpătaţilor 
din imensa ei moştenire. 


Aflându-se odată în cetatea Aquileia, Dioclețian a poruncit să fie adus la el măr- 
turisitorul creştin, Hrisogon. Sfântul Hrisogon a fost decapitat atunci din ordinul 
împăratului, iar apoi cele trei muceniţe surori: Agapi, Hionia şi Irina (vezi pome- 
nirea lor la 16 aprilie). Agapi şi Hionia au fost arse de vii, iar lrina a fost omorâtă 
cu săgeți. Sfânta Anastasia a luat trupurile lor, le-a înfăşurat în inuri curate, le-a uns 
cu aromate şi le-a îngropat cu cinste. 


Ea a plecat după aceea în Macedonia, unde a slujit mucenicilor lui Hristos care erau 
ucişi acolo. Ea acolo s-a făcut deplin cunoscută ca nevoitoare creştină, din care pri- 
cină a fost târâtă înaintea tribunalelor, anchetată şi torturată. Dorind să moară pen- 
tru Domnul Hristos, ea pururea se ruga Lui ca să o ia la Dânsul. 


Un anume mai mare al popilor idoleşti, Ulpianus, a îndrăznit să voiască a atinge ca 
un necurat trupul Anastasiei şi pentru aceasta a orbit fără veste, dându-și tot atunci 
spurcatul lui suflet. 


Osândită fiind la moarte prin înfometare, Sfânta Anastasia a zăcut în temniţă vreme 
de treizeci de zile, hrănindu-se numai cu lacrimi şi cu rugăciune. Apoi, împreună cu 
alți creştini, a fost urcată într-o corabie pe care au scufundat-o, dar Dumnezeu a 
izbăvit-o şi din moartea aceea. 


Ea la urmă a fost legată cu mâinile şi cu picioarele de patru roți şi întinsă deasupra 
unui foc şi aşa şi-a dat mucenicescul ei suflet în mâna lui Dumnezeu. 


Sfânta mare muceniţă Anastasia a murit pentru Hristos la anul 304 după întrupare şi 
s-a strămutat la slăvitele locaşuri cele gătite ei în Impărăţia Cerurilor. 

Cântare de laudă la Sfânta mare muceniţă Anastasia, izbăvitoarea din legături 





Fecioara Anastasia cu râvnă de foc Domnului slujeşte, 
Ea ca o candelă înaintea Lui luminează 
Cu credinţa, cu nădejdea şi cu mulțimi de fapte bune. 


Fecioara pe al ei păgân soț părăseşte, 
Părăseşte onorurile şi bogăţia, 

Și slăvind pe Domnul, îngrijeşte cu dragoste 
Pe cei închişi pentru Dânsul. 


Ea legăturile lor slăbeşte, aducându-le daruri. 

Ea plată nu voieşte, nici de la om, nici de la pământ. 
Hristos Dumnezeu este ei Răsplătitorul, 

El mângâie al ei suflet şi duh. 


Al pământului chin a trecut, 
Anastasia acum e slăvită, 
Ea se bucură acum cu îngerii în Rai. 

Cugetare 





Domnul Atotmilostivul adesea îi mângâie pe credincioşii cei plăcuţi Lui de pe 
pământ prin intermediul Sfinţilor din cer. 


Sfânta Teodota a luat mucenicia pentru Hristos înaintea Sfintei Anastasia. După ea, 
a fost şi Sfânta Anastasia aruncată în închisoare, ca să moară prin înfometare, 
potrivit sentinţei torționarilor. 


In vremea celor treizeci de zile ale înfometării ei, a venit la ea Sfânta Teodota în 
fiecare seară, din cealaltă lume şi a întărit-o şi a mângâiat-o pe ea. 


Sfânta Anastasia i-a pus Sfintei Teodota foarte multe întrebări. Într-una din seri a 
întrebat-o cum se poate ca Teodota să vină la ea, din moment ce a murit. 


Sfânta Teodota i-a răspuns că sufletele mucenicilor primesc un har deosebit de la 
Dumnezeu, astfel încât, după plecarea lor din această lume, ei se pot întoarce să 
grăiască cu cine voiesc, spre mângâierea şi folosul sufletesc al celor vii pe care îi 
cercetează. 


Împlinindu-se cele treizeci de zile, torţionarii au scos-o pe Sfânta Anastasia din 
temniţă şi au rămas uluiţi să vadă că este în viaţă. Ei atunci au osândit-o să fie 
înecată în mare împreună cu alți mucenici. Ei au fost puşi cu toţii într-o barcă mai 
mică, care la rândul ei a fost urcată într-o corabie vâslită de corăbieri. Ajungând la 
adânc, soldaţii au răsturnat barca, astfel încât să ia apă şi astfel condamnaţii să se 
înece. 

Dar atunci s-a întâmplat un lucru minunat: s-a văzut Sfânta Teodota venind pe apă 
şi ducând barca la mal. Ei au fost salvaţi cu toţii, împreună cu Sfânta Anastasia. 
Văzând minunea, o sută şi douăzeci de păgâni au crezut atunci în Hristos şi au luat 
Sfântul Botez. 

Sfânta Anastasia, vindecătoarea dezleagă o tânără de farmecele pe care i le 
făcuse fostul logodnic 





Icon of the Theotokos of Blacherna 


O fată nobilă şi frumoasă, care provenea din Capadocia, era logodită. Mai apoi s-a 
răzgândit tânăra şi nu l-a mai vrut pe logodnicul ei. Dar pentru ca să nu o deranjeze 
acel băiat, a fugit şi a mers în mănăstire, unde era stareță Sfânta Irina Hrisovalant, 
aproape de Constantinopol, unde s-a şi călugărit. 


Logodnicul ei insista, dar nu putea în nici un fel să o scoată din mănăstire. Tânărul 
era foarte îndrăgostit de ea. De aceea, a căutat un mare vrăjitor, căruia 1-a făgăduit 
mulți bani dacă va reuşi să o scoată pe tânără din mănăstire, prin magia lui, pentru 
ca fata să devină soția lui. 


Vrăjitorul şi-a făcut vraja lui în Capadocia, iar femeia şi-a ieşit din minţi. A întors 
toată mănăstirea pe dos şi-l striga pe logodnicul ei pe nume, jurând că, dacă nu îi 
vor deschide poarta mănăstirii pentru a merge să-l găsească, se va sinucide. 


Cuvioasa Irina Hrisovalant, egumena, văzând-o în această situație, plângea şi 
spunea: Vai de mine, nenorocita, pentru că din cauza neglijenţei ciobanilor smulg 
lupii oile! Dar vicleanule diavol, pe nedrept te oboseşti. Hristos nu te va lăsa să 
înghiți pe mielușeaua mea! 

St. Irene the righteous of Chrysovalantou (july 28th) 


Atunci a reunit toată obştea mănăstirii şi le-a îndemnat pe maici să se păzească de 
vicleniile diavolului. A rânduit mai apoi să postească toate maicile întreaga 
săptămână şi să se roage. Să facă pentru sora lor aflată în suferință mii de metanii. 
Aşa se ruga fiecare în chilia ei. 


În a treia noapte, vede cuvioasa Irina în faţa ei, în timp ce se ruga, pe Sfântul Vasile 
cel mare care i-a zis: De ce ne învinuieşti, Irina, că îngăduim să se săvârșească în 
țara noastră magiile înfricoşătoare şi lipsite de evlavie? Când te trezeşti, ia pe 
ucenica ta suferindă şi să o duci în Vlaherne. Acolo va veni să o vindece Mama 
Stăpânului Hristos, care are această putere. Sfântul îndată s-a făcut nevăzut. 


Egumena Irina a luat-o pe maica cu pricina, împreună cu cele mai virtuoase două 
monahii, şi a mers la biserica din Vlaherne. Acolo s-au rugat toată ziua cu lacrimi. 
La mijlocul nopții însă, din pricina efortului lor, au adormit. Atunci vede egumena 
Irina în vis multe persoane care pregăteau drumurile. Erau îmbrăcate în haine 
aurite, pline de lumină, umplând străzile cu cele mai frumoase flori și tămâind. 
Egumena i-a întrebat pentru ce fac atâtea pregătiri. Aceia au răspuns: 

- Maica lui Dumnezeu vine. Pregăteşte-te şi tu să te învredniceşti a 1 te închina. 


Atunci a ajuns Împărăteasa tuturor, Maica Domnului. Faţa ei dumnezeiască și prea 
cinstită răspândea atâta lumină, încât nu putea să o vadă vreun om. Când a văzut 
Maica Domnului pe toţi acei bolnavi, a venit şi la ucenica bolnavă a Irinei. 

Egumena a căzut la picioarele Preasfintei Născătoare de Dumnezeu, înfricoşată şi 
înspăimântată. A auzit însă că Fecioara Maria l-a strigat pe Sfântul Vasile cel mare 
și l-a întrebat despre Irina, ce avea nevoie. Acela i-a explicat întreaga poveste de 
viaţă a tinerel. 


- Chemaţi-o pe Anastasia, a spus Maica Domnului. 

Sfânta Anastasia, vindecătoarea a ajuns îndată. 

Atunci Maica Domnului i-a spus aceleia: 

- Mergi în Cezareea cu Sfântul Vasile cel mare, să cercetaţi cu grijă şi să tămăduiți 
pe această ucenică a stareței, pentru că Fiul şi Dumnezeul meu ţi-a dăruit ție acest 


har vindecător. 


După ce 1 s-au închinat, Sfânta Anastasia şi Sfântul Vasile cel mare au plecat în 
grabă să săvârşeasă porunca Maicii Domnului. 





St. Basil the great (january 1st) and St. Anastasia the great martyr, the deliver 
from potions (december 22nd) 


A auzit şi cuvioasa egumenă Irina o voce care I-a zis: 
- Intinde-ţi, Irina, mâinile tale. Primeşte acestea şi să nu mai învinuieşti pe nedrept. 

Aceasta i-a spus-o pentru că egumena Irina se ruga în faţa icoanei Sfântului Vasile, 
spunându-i Sfântului să-i alunge pe vrăjitorii din Cezareea. 


Stareţa Irina şi-a întins atunci mâinile şi a primit un pachet ce venea din aer şi care 
cântărea ca la trei kilograme. Când l-au desfăcut, au găsit înăuntru diverse lucruri 
vrăjitoreşti: bureţi, fire de păr, creioane, legături şi nume scrise de demoni, mai ales 
însă erau două mici statuete de plumb. Una era a logodnicului, iar cealaltă a fostei 
lui logodnice, care era acum monahie. Statuetele erau legate una de cealaltă, ca și 
cum păcătuiau. Monahiile s-au cutremurat de minunea risipirii vrăjilor şi toată 
noaptea au făcut rugăciuni de mulțumire către Maica Domnului. 


Dimineaţa a trimis egumena la Vlaherne două monahii şi pe maica care căzuse sub 
farmece. Le-au dat acestora în acelaşi timp şi lucrurile acelea vrăjitoreşti, 
menționate mai sus, împreună cu ulei şi prescură, pentru a liturghisi părintele 
prosmonar [În vechime, prosmonarul era ieromonahul care avea grijă permanentă 
de un paraclis. Se îngrijea mai întâi de slujbe, apoi de curăţenie etc. ]. Acesta, după 
Sfânta Liturghie, a miruit-o pe bolnavă cu ulei de la candelă. Mai apoi a pus 
lucrurile vrăjitoreşti deasupra cărbunilor ce ardeau. În timp ce ardeau acele lucruri, 
au fost dezlegate şi nevăzutele legături ale monahiei. Şi-a revenit în fire atunci şi a 
slăvit pe Dumnezeu, Care a scăpat-o. 


Când însă s-au risipit întru totul statuetele de plumb, au ieșit niște voci puternice 
din cărbuni, aşa precum fac porcii când sunt tăiați. 


Toţi câți erau prezenţi și vedeau și auzeau acestea au fugit speriaţi, slăvind pe 
Dumnezeu Care face astfel de minuni de risipire a lucrărilor satanei. 


Mai apoi, cele trei monahii s-au întors la mănăstire, povestind şi celorlalte maici 
din obşte cele întâmplate. 


Traducere și adaptare: Pr. Diacon Elisei Roncea 
Sursa: Qavua Ayiaş Avaoracias Papuakoivrpias. H Qepaneia Mayeutvus 

Adrian Agachi - Vindecătoarea discretă a creştinilor prigoniţi 





„Viaţa Sfintei muceniţe Anastasia“ prezintă destul de puţin personajul principal. 
Sfânta Anastasia a fost şi o nobilă romană foarte bogată, lucru destul de rar întâlnit 
în rândul sfinţilor. Istoria ei inserează alte trei, mai scurte, despre personaje diferite. 
Sfânta este prezentă în acestea, dar are un rol atât de discret încât îţi poţi pune uşor 
întrebarea dacă nu cumva avem patru vieţi sub patronajul uneia singure. 


Sfânta Anastasia a crescut într-o familie de rang înalt din Roma, posesoare a unei 
averi considerabile. Tatăl ei era în mod sigur şi membru al Senatului roman, 
respectat şi, evident, temut de cei din jur. În biografia sfintei este relatat faptul că ar 
fi fost de origine elină, lucru destul de puţin probabil. EI a stat la baza căsătoriei 
forțate a Sfintei Anastasia cu un tânăr care provenea dintr-o familie influentă, pe 
nume Pomplius. Această însoţire a fost din start o opţiune greşită, dar, cum la 
vremea respectivă părinţii hotărau aproape întotdeauna cu cine trebuie încheiată 
căsătoria copiilor, Sfânta Anastasia nu s-a putut împotrivi. Soţul ei era fermecat atât 
de frumuseţea ei fizică, cât şi de averea impresionantă. 


Observând că Sfânta Anastasia obişnuieşte să hrănească săracii şi are grijă de 
creştinii întemnițați, a închis-o cu forţa în casă. De multe ori a încercat să abuzeze 
fizic de ea, dar sfânta nu se temea de bărbatul acela laş şi lipsit de orice scrupule. 


Trecerea ei la creştinism s-a datorat unuia dintre perceptorii avuţi în adolescenţă, pe 
nume Hrisogon. Atunci când acesta a fost întemnițat, a încercat să ia legătura cu el 
prin scrisori. Cu toate acestea, căsătoria cu Pomplius a rămas din toate punctele de 
vedere un eşec, lucru care a determinat-o să îl întrebe pe Hrisogon ce trebuie făcut. 
Acesta a îndemnat-o să aibă răbdare şi să se roage pentru mântuirea soţului ei. 

Atunci când sfânta l-a întrebat dacă Pomplius se va întoarce vreodată la adevărata 
credinţă, Hrisogon i-a trimis următorul răspuns: ,, Totdeauna înaintea luminii merge 
întunericul, după boală se întoarce sănătatea şi după moarte se făgăduieşte viaţă. 
Cu un sfârşit se încheie cele potrivnice ale lumii, ca şi cele cu bună norocire, astfel 
încât nu prin nevoi să domnească deznădăjduirea, nici prin bucuria cea deşartă, 
înălțarea. Una este marea pe care umblă bărcile trupurilor noastre şi de o cârmă 
se conduc sufletele noastre prin înotare. Bărcile unora fiind tari, trec valurile fără 
vătămare, iar ale altora fiind slabe, chiar la țărm sunt aproape de înecare, căci 
aproape este vremea ca să piară cei ce nu cugetă a veni la țărm mântuitor. lar tu, 
0, slujitoarea lui Hristos, cea fără de prihană, leagă-te cu tot gândul de Crucea lui 
Hristos şi te pregăteşte spre lucrul Domnului şi, după ce vei sluji, după dorinţa ta, 
cu mucenicească prăznuire, vei trece către Hristos (Vieţile Sfinţilor pe luna 
decembrie, p. 430). 


La scurtă vreme de la primirea acestei scrisori, Pomplius a fost trimis într-o 
ambasadă la perşi, iar corabia cu care a plecat s-a scufundat în adâncurile mării. 
Sfânta Anastasia era liberă să facă tot binele pe care şi-l dorea cu propria avere, la 
care Pomplius râvnise nesăturat atâta vreme. Având în vedere că Pomplius luase în 
calcul inclusiv asasinarea propriei soţii pentru a o moşteni, pedeapsa lui Dumnezeu 
nu a fost deloc fără rațiune. Când doreşti moartea cuiva, este mai bine să începi să 
te gândeşti şi la faptul că eşti tu însuţi muritor... 


Hrisogon şi cele trei surori 


Primele două existenţe ascunse în biografia Sfintei Anastasia sunt cele ale Sfântului 
Hrisogon şi surorilor care i-au găsit moaştele. 


După o scurtă perioadă de timp de la moartea soţului Sfintei Anastasia, Hrisogon a 
fost executat, iar trupul i-a fost aruncat în valurile mării. Moaştele sale au ajuns 
însă la un preot pe nume Zoil, care avea trei fiice: Agapi, Hionia şi Irina. Printr-o 
descoperire minunată, acesta a fost anunţat că Sfânta Anastasia va veni la el şi că 
fiicele lui vor suferi moarte mucenicească, lucru care s-a întâmplat. Sfânta 
Anastasia nu este prea prezentă în aceste scene de moarte martirică, lăsându-ni-se 
impresia că aici se povesteşte o altă biografie. Rolul ei a constat primordial în 
obţinerea trupurilor celor trei surori şi îngroparea lor. Poate şi acesta este un motiv 
pentru care a fost caracterizată drept o sfântă foarte milostivă şi implicată în 
activităţile pentru ajutorarea aproapelui. 


„Sfânta Anastasia învățase şi meşteşugul doftoriei, şi singură tămăduia pe cei 
răniţi şi pe miinile sale îi purta pe aceia, care nu puteau să-şi țină nici picioarele, 

nici mâinile, avându-le sfărâmate şi rănite pentru Hristos. Apoi singură le dădea 
acelora hrană în gură, îi adăpa şi le oblojea rănile şi bubele. Aceasta îi era ei spre 
mare bucurie şi veselie, de a sluji cu osârdie, ca Însuşi lui Eristos, acelora care 
pătimeau pentru mărturisirea numelui celui prea dulce al Domnului. Pentru 
aceasta cu tot cugetul se îngrijea, în toate chipurile se sârguia şi întru aceasta se 
ostenea cu toată tăria, biruind neputinţa firii sale, cu tăria sufletului, cu bărbăţia şi 
cu dragostea către Dumnezu şi către cei de aproape; iar mai vârtos către Sfinţii 
pătimitori, care totdeauna sunt aproape de Dumnezeu, despre care zicea împreună 
cu David: iar mie foarte îmi sunt cinstiţi prietenii tăi, Dumnezeule“ (Vieţile 
Sfinților pe luna decembrie, p. 434). 


Văduva Teodoti 


Cea de-a treia biografie inclusă în Viaţa Sfintei Anastasia este cea a muceniţei 
Teodoti. Aceasta era o simplă văduvă din regiunea Bitiniei, care a petrecut o 
perioadă destul de scurtă de timp împreună cu Sfânta Anastasia, dar, cu toate 
acestea, îi sunt dedicate câteva pasaje consistente. 


După trecerea la cele veşnice, o cercetează pe Sfânta Anastasia în închisoare, iar la 
întrebarea acesteia, cum reuşeşte să facă acest lucru, răspunde că „sufletelor 
mucenicilor li s-a dat acest dar deosebit de la Dumnezeu, ca, după ducerea lor de 
la cele pământeşti, să vină la cei care ar voi să vorbească cu dânşii şi să-i 
mângâie “ (Vieţile Sfinților pe luna decembrie, p. 441). 


Este una dintre puţinele descoperiri de acest gen însoțite de explicaţii plauzibile. 
Sfânta Anastasia capătă întărire din aceste descoperiri şi rezistă în închisoare mai 
bine de treizeci de zile fără hrană. Obişnuită să postească şi să se roage frecvent, 
primind întărire din descoperiri, Sfânta Anastasia a considerat această perioadă un 
chin mărunt. 


Ce înseamnă să fii bogat... 


Sfânta Anastasia a avut parte întotdeauna de ighemoni prietenoşi. Văzându-i 
frumuseţea şi auzind de neamul nobil din care provenea şi de bogăţiile acestuia, 
judecătorii erau destul de slugarnici şi încercau, fără succes, să îi facă inclusiv 
oferte de căsătorie. Bineînţeles că, în dese rânduri „erau refuzaţi cât se poate de 
politicos, dar, uneori, Sfânta Anastasia îi lua direct la rost întrebându-i cu ce drepti 
se adresează într-un mod atât de ruşinos. Demnitatea nu i-a lipsit niciodată în cursul 
acestor anchete desfăşurate oricum într-un mod arbitrar, total nedrept. 

În cele din urmă, acestea au culminat cu executarea ei prin ardere, deşi, fiind nobilă 
romană, era normal să fie omorâtă prin decapitare. O nouă dovadă a... dreptăţii 
romane, dacă aceasta mai era necesară, având în vedere multitudinea de procese 
nedrepte. 


Sfânta Anastasia a fost îngropată de o femeie pe nume Apolinaria în grădina casei 
acesteia, iar după încetarea prigoanei lui Dioclețian i-a fost ridicată o biserică 
deasupra mormântului. Moaştele ei au fost aduse în cele din urmă în Constan- 
tinopol. 


Pilda esenţială a vieţii Sfintei Anastasia rămâne aceea a slujirii smerite. Bogăția i-a 
devenit scară către cer, pentru că niciodată nu a pus-o mai presus de ajutorarea 
aproapelui. Nedreptăţile şi lăcomia celor din jur nu au înduplecat-o să îşi schimbe 
părerea, deoarece sfânta ştia că întoarcerea la o existenţă fericită este posibilă doar 
în Împărăţia cerurilor. O împărăție unde o aştepta comoara harului, neatinsă şi 
binecuvântată. 


Ar Dr De De Dr de De Dr De De De De De Dr Dr De de De e de dr fr Ar A 


Xp PP XP 3 2 E e E 30 E 3 2 2 2 2 E 30 E 30 IE 2 E DP E E E E XX 


Die De de e Ar dr De De De Dr De Dr De de De De De De Dr Dr De de de dr dr d 


Xp PP XP 3 IE E 0 E 30 EI 2 2 2 2 E 30 E IE IE 2 E DP E E ID XX 


Silviu Cluci - Mănăstirea Sfintei Anastasia Farmacolitria (vindecătoarea) 

Mănăstirea Sfânta Anastasia Farmacolitria se află în nordul Greciei, la circa 30 de 
kilometri sud-est de Tesalonic, lângă localitatea Vasilika. 


Cu o existenţă de peste unsprezece secole, Mănăstirea Sfintei Anastasia reprezintă 
una dintre cele mai vechi mărturii de viaţă monahală din ţinutul Macedoniei 
(Grecia de nord). 


Întemeierea mănăstirii 
Mănăstirea Sfintei Anastasia a fost ctitorită în anul 888 de Sfânta Teofana, soția 
împăratului bizantin Leon înțeleptul. Impărăteasa Teofana a oferit, pe lângă cele 
trebuincioase cultului liturgic şi traiului viețuitorilor, şi sfintele moaşte - capul şi un 


fragment din piciorul drept - ale Sfintei muceniţe Anastasia. 


Așezământul a trecut de-a lungul timpului prin multe încercări, însă şi-a păstrat 
vieţuirea neîntreruptă chiar şi după căderea Tesalonicului sub turci în anul 1430. 


Al doilea ctitor al mănăstirii - Sfântul Teona 

În anul 1522 la Mănăstirea Sfintei Anastasia a venit cuviosul Teona, unul dintre cei 
mai luminați părinți athoniți din acele vremuri. Dimpreună cu cei 150 de monahi 
din obşte, cuviosul a refăcut mănăstirea ruinată, a construit o şcoală şi un spital şi a 
zidit câteva paraclisele în jurul mănăstirii. În anul 1535 cuviosul Teona a fost ales 
Mitropolit al Tesalonicului, păstorind până în anul 1542, când a trecut la Domnul, 
la 4 aprilie. 


Datorită virtuţilor şi realizărilor sale, cuviosul Teona este socotit al doilea ctitor al 
Mănăstirii Sfintei Anastasia, alături de Sfânta împărăteasă Teofana. Ucenicii 
Sfântului au continuat activitatea povăţuitorului lor în Mănăstirea Sfintei Anastasia. 


In vremea revoluţiei greceşti de la 1821, turcii au incendiat mănăstirea și au 
devastat-o, omorându-i pe călugării mărturisitori. Cu multă osteneală, mănăstirea a 
fost restaurată şase ani mai târziu. 


În secolul al XIX-lea, mănăstirea a devenit stavropighie a Patriarhiei Ecumenice. 
Arhitectura 


Din punct de vedere arhitectonic, Mănăstirea Sfintei Anastasia Farmacolitria se 
aseamănă cu unele mănăstiri din Constantinopol şi din Sfântul Munte, cu 
balcoanele ieşite în afară şi susținute pe contraforți de lemn. Porţiuni întregi din 
zidurile mănăstirii s-au păstrat în forma originală din urmă cu unsprezece veacuri. 


In afara cetății mănăstirii, mai sus în munte există două paraclise şi o chilie, unde 
părinții din obște slujesc uneori sau se retrag pentru liniștire. La poarta mănăstirii se 
află Agheasma Sfântului Teona, un izvor de apă apărut la rugăciunea Sfântului. 


Odoarele mănăstirii 


În Mănăstirea Sfintei Anastasia Farmacolitria se păstrează o bucată din Lemnul 
Sfintei Cruci, precum şi fragmente din moaștele Sfântului apostol Andrei, ale 
Sfinților noi mucenici Iacov, Iacov şi Dionisie (ţ1l noiembrie1519) şi ale Sfântului 
Teona. De asemenea, în biserica mare, în pronaos, sunt aşezate spre închinare două 
icoane mari ale Sfintelor Anastasia şi Teofana, cunoscute ca făcătoare de minuni. 


Din secolul al IX-lea până în anul 2012, aici s-au păstrat şi moaştele (cinstitul cap 
al) Sfintei Anastasia Farmacolitria. In noaptea de 22-23 aprilie 2012, un grup de 
hoţi au pătruns în mănăstire şi au furat racla cu moaşte Sfintei Anastasia. 

Astăzi, din cauza îngreunării condiţiilor economice, numărul vieţuitorilor din 
mănăstire este de numai şase monahi și trei frați. 

Mănăstirea Sfânta Anastasia, izbăvitoarea de otravă, este o mănăstire ortodoxă 
aflată în localitatea Vassilika, lângă Tesalonic, la poalele Muntelui Omvrianos. 
Aşezământul monahal se află în purtarea de grijă a Patriarhiei Ecumenice din 
Constantinopol. 





Mănăstirea este aşezată sub ocrotirea Sfintei Anastasia, dar şi sub a Sfintei 'Teofana 
împărăteasa, soţia împăratului bizantin Leon al VI-lea, din dinastia macedoneană. 
Împărăteasa Augusta Teofana este ctitorul mănăstirii, începutul zidirilor având loc 
în anul 888, în vremea patriarhului Fotie cel mare. 

Sfinţii Teona şi Teofana, împărăteasa 





VA 


Fondatorii mănăstirii Sfintei Anastasia 





Mănăstirea este rezidită, în anul 1522, de către Sfântul Teona care, mai târziu, va 
deveni episcop mitropolit de 'Tesalonic. 

Sfântul Teona, arhiepiscopul de Tesalonic 

În anul 1522, Sfântul Teona, arhiepiscopul de Tesalonic, a găsit mănăstirea ruinată. 
În vremea stăreţiei sale, mănăstirea a ajuns la înălţimea unui puternic centru 
monahal, aici viețuind nu mai puţin de 150 de călugări, îngrijitori ai bisericii, ai 
unei Şcoli şi ai unui Spital. 


Înainte de vremea dominaţiei otomane, mănăstirea deţinea multe terenuri agricole 
şi proprietăţi în Tesalonic, în regiunea Halkidiki şi în Rusia. Mănăstirea a fost însă 
distrusă de către otomani, în anul 1821, în urma luptelor din cadrul Războiului Grec 
de Independenţă, vapoarele deţinute de aceasta participând şi ele la lupta navală 
împotriva otomanilor, în golful Toroneos. 








Reconstruirea mănăstirii a avut loc în anul 1832. Pierderile au fost însă mari, 
biblioteca, documentele şi obiectele ei de valoare dispărând pentru totdeauna. O 
parte dintre clădirile actuale ale mănăstirii au fost zidite de către Sfântul Teona, ale 
cărui Sfinte Moaşte se şi află aşezate în biserica mănăstirii. 


Sfânta Anastasia cea vindecătoare de boli a trăit în Roma, în vremea împăratului 
păgân Dioclețian, ca fiică a lui Prepexastu şi a creştinei Fausta. Părinţii au măritat-o 
cu un grec, numit Publie. Ea mergea din localitate în localitate, purtând de grijă 
creştinilor de prin temnițe şi vindecând pe mulţi de bolile lor. Datorită acestei 
munci, sfânta a primit numele de „vindecătoarea” sau „purtătoarea de leacuri”. De 
asemenea, sfânta este renumită pentru tămăduirea mai multor cazuri de otrăvire cu 
substanţe vătămătoare. 

A Pentru toate aceste fapte, mai întâi a fost închisă de soţul ei. Pierind într-o furtună, A 
Pr pe mare, soţul acesteia a murit. Sfânta, eliberată, şi-a împărțit toate averile şi a mers 
mai departe cu nevoinţele ei. Sfânta a murit cu moarte mucenicească. Sfânta 
Anastasia este prăznuită în ziua de 22 decembrie. 

i În biserica mănăstirii se păstrează, cu mare evlavie, capul Sfintei Anastasia cea 
d izbăvitoare de otrăvuri, trupul întreg al Sfântului Teona, Lemn din Sfânta Cruce, 
Îr dar făcut mănăstirii de Sfânta Teofana, dar şi alte sfinte odoare. 

Anastasie, Anastasia — nume devoţional, de origine greacă, este o creaţie creştină 
de la termenul anâstasis, folosit în epoca precreştină cu sensul de „înviere din 
moarte” şi consacrat de Biserică cu sensul de „Invierea lui Hristos”. 


Anastasie (-a) este un nume cu largă reprezentare în calendarul creştin. 
Intermediar slav. 
Formele şi derivate împrumutate sau create pe teren românesc în secolele trecute: 


Nastasia, Nasta, Nastea, Tasia, Tasea, Năstăsica, Sica, Năstăsiţa, Sita, Nastina, 
Anastase, Năstase, Tasie, Siia etc. 

Mielușeaua Ta, lisuse, Anastasia, strigă 
cu glas mare: pe Tine, Mirele meu, te 
iubesc si pe Tine căutându-Te mă 
chinuiesc si împreună mă răstignesc 
si împreună mă îngrop cu Botezul 
Tău; si pătimesc pentru Tine, ca să 
împărăţesc întru Tine; si mor 
pentru tine, ca să viez pentru Tine; 
ci, ca o jertfă fără de prihană, 
primeste-mă pe mine ceea ce cu 
dragoste mă jertfesc Tie. Pentru 
rugăciunile ei, ca un Milostiv, 
iati IE Stai sufletele noastre. 

Mielușeaua Ta, lisuse, Anastasia, strigă 
cu glas mare: pe Tine, Mirele meu, te 
iubesc si pe Tine căutându-Te mă 
chinuiesc si împreună mă răstignesc 
si împreună mă îngrop cu Botezul 
Tău; si pătimesc pentru Tine, ca să 
împărăţesc întru Tine; si mor 
pentru tine, ca să viez pentru Tine; 
ci, ca o jertfă fără de prihană, 

